hotchpotch/miracl-hf-unified huggingface dataset:
โง หง็อก โบ่ย
โง หง็อก โบ่ย () นักเขียนชาวเวียดนามเกิดเมื่อ พ.ศ. 2472 ที่จังหวัดฟู้เถาะ เขาเข้าเป็นสมาชิกกลุ่มเยาวชนกู้ชาติเมื่อ พ.ศ. 2489 และเข้าทำงานในหน่วยประชาสัมพันธ์ของพรรคใน พ.ศ. 2492 ต่อมาจึงย้ายมาทำงานเป็นบรรณาธิการหนังสือพิมพ์วันเหงะจนเกษียณอายุ นวนิยายเรื่อง “บ่อน้ำของหมู่บ้าน” ของโบ่ยได้รับรางวัลหลายรางวัล และนวนิยายเรื่อง “ฝันร้าย” ของเขาเป็นนวนิยายที่ให้ภาพของการปฏิรูปที่ดินของเวียดนามเหนือได้ดี
เญิ้ต ลิญ
เญิ้ต ลิญ () เป็นนามปากกาของ เหงียน เตื่อง ตาม () เกิดเมื่อ 25 กรกฎาคม พ.ศ. 2449 ผู้เป็นนักการเมืองและนักเขียนคนสำคัญของเวียดนาม เขามีอุดมการณ์ที่ขัดแย้งกับพรรคคอมมิวนิสต์เวียดนาม จึงตั้งพรรคประชาชนเวียดนามขึ้นใน พ.ศ. 2454 และต่อมาได้รวมเข้ากับพรรคแห่งชาติเวียดนาม ซึ่งเป็นพรรคการเมืองของกลุ่มปัญญาชน ต่อมา ใน พ.ศ. 2489 ลิญได้เข้าร่วมรัฐบาลกับโฮจิมินห์ แต่อีก 2 เดือนต่อมาก็เกิดความขัดแย้ง จนลิญออกจากรัฐบาล ลี้ภัยไปจีนและฮ่องกง หลังจากที่มีการแบ่งประเทศเป็นเวียดนามเหนือและเวียดนามใต้ ลิญเลือกที่จะไปอยู่เวียดนามใต้
เมื่อมาอยู่เวียดนามใต้ เขาพยายามไม่ยุ่งเกี่ยวกับการเมืองและเน้นงานทางด้านวรรณกรรม แต่เขาก็ถูกกล่าวหาจากรัฐบาลของโง ดิ่ญ เสี่ยมว่าเกี่ยวข้องกับความพยายามก่อรัฐประหารใน พ.ศ. 2503 ลิญปฏิเสธความเกี่ยวข้องและตำรวจก็ไม่มีหลักฐานใด ๆ ที่จะจับเขา จนกระทั่งวันที่ 7 กรกฎาคม พ.ศ. 2506 ลิญฆ่าตัวตายด้วยการกินไซยาไนด์ และเขียนบันทึกก่อนตายว่าเขาฆ่าตัวตายเพื่อประท้วงกลุ่มคนที่เหยียบย่ำเสรีภาพ การตายของเขาเกิดขึ้นหลังจากการเผาตัวตายของพระภิกษุทิก กว๋าง ดึ๊ก เพียงเดือนเดียว
ผลงานการเขียนของเขาถูกห้ามตีพิมพ์ในเวียดนามเหนือและในเวียดนามหลังการรวมประเทศ จน พ.ศ. 2529 จึงได้รับอนุญาตให้ตีพิมพ์ได้อีกครั้ง
ตะ ซวี อัญ
ตะ ซวี อัญ () นักเขียนชาวเวียดนาม เกิดเมื่อ พ.ศ. 2502 ที่จังหวัดห่าเต็ย จบการศึกษาจากโรงเรียนงเหวียนซูที่เป็นโรงเรียนเฉพาะทางทางด้านการเขียนและวิจารณ์วรรณกรรม และได้เป็นอาจารย์ที่โรงเรียนนักเขียน เรื่องสั้นเรื่องแรกคือ “ก้าวข้ามคำสาบาน” ซึ่งได้รับรางวัลมากมาย เรื่องนี้เป็นการสะท้อนถึงประเพณีคลุมถุงชนและความยึดมั่นในสายตระกูลของสังคมชนบท นวนิยายอีกเรื่องของเขาที่ประสบความสำเร็จคือ “เฒ่าโข” ซึ่งสะท้อนปัญหาความขัดแย้งในสังคมชนบทระหว่างค่านิยมดั้งเดิมกับค่านิยมของคนรุ่นใหม่
อเมลีแห่งเลาช์เทนเบิร์ก จักรพรรดินีแห่งบราซิล
สมเด็จพระจักรพรรดินีอเมลีแห่งบราซิล () หรือพระนามเดิม เจ้าหญิงอเมลีแห่งเลาช์เทนเบิร์ก (; ) เป็นดัชเชสแห่งเลาช์เทนเบิร์ก (31 กรกฎาคม 1812 – 26 มกราคม 1873) และเป็นจักรพรรดินีแห่งบราซิล พระองค์เป็นพระมเหสีองค์ที่ 2 ของจักรพรรดิเปดรูที่ 1 แห่งบราซิล
พระองค์เป็นพระราชนัดดาของโฌเซฟีน เดอ โบอาร์แน จักรพรรดินีแห่งฝรั่งเศส พระราชบิดาของพระองค์เออแฌน เดอ โบอาร์แน เป็นโอรสของจักรพรรดินีกับอาแล็กซ็องดร์ เดอ โบอาร์แนพระสวามีองค์แรก และเป็นโอรสบุญธรรมของจักรพรรดินโปเลียนที่ 1 พระราชมารดาของเจ้าหญิงอเมลีเป็นพระราชธิดาของพระเจ้ามักซีมีเลียนที่ 1 พระมหากษัตริย์บาวาเรีย
พระราชวังอมรปุระ
พระราชวังอมรปุระ เป็นพระราชวังในเมืองอมรปุระเมืองหลวงเก่าของพม่า พระราชวังถูกสร้างขึ้นในปลายศตวรรษที่ 19 ต่อมาก็ถูกปล่อยปละละเลยหลังมีการสร้างพระราชวังมัณฑะเลย์ ปัจจุบันพระราชวังนี้เหลือเพียงซากปรักหักพัง
คมคาย พลบุตร
นางคมคาย พลบุตร หรือชื่อเดิม คมคาย เฟื่องประยูร (เกิด 15 สิงหาคม พ.ศ. 2510) อดีตสมาชิกสภาผู้แทนราษฎรจังหวัดจันทบุรี 3 สมัย
คมคาย พลบุตร เกิดเมื่อวันที่ 15 สิงหาคม พ.ศ. 2510 เป็นบุตรของนายสนิท กับนางปัทมา เฟื่องประยูร สำเร็จการศึกษาระดับปริญญาตรี พยาบาลศาสตรบัณฑิต จาก มหาวิทยาลัยสงขลานครินทร์ ปริญญาโท บริหารธุรกิจมหาบัณฑิต สาขาการตลาด มหาวิทยาลัยเกริก สมรสกับ นายอลงกรณ์ พลบุตร รองหัวหน้าพรรคประชาธิปัตย์ มีบุตร-ธิดา 3 คน คือ น.ส. สภาวรรณ พลบุตร นายธัชธรรม พลบุตร และ น.ส. พิมพ์สภา พลบุตร
หลังจากสำเร็จการศึกษาในระดับปริญญาตรี คมคายได้เข้าทำงานเป็นพยาบาลที่โรงพยาบาลศิริราช ก่อนที่จะลาออกเพื่อมาทำงานการเมืองในเวลาต่อมา
คมคาย ลงสมัครรับเลือกตั้งเป็นสมาชิกสภาผู้แทนราษฎรจังหวัดจันทบุรี โดยได้รับเลือกตั้งเป็นครั้งแรก ใน พ.ศ. 2538 และได้รับเลือกเรื่อยมา จนถึง พ.ศ. 2544 ก่อนที่จะวางมือทางการเมืองในที่สุด
คมคาย พลบุตร ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
เค ศรีกันธ์
เค ศรีกันธ์ () มีชื่อเต็มคือ "ศรีกันธ์ นัมมัลวาร์ คิดัมบี" เกิดวันที่ 7 กุมภาพันธ์ ค.ศ. 1993 ที่รัฐอานธรประเทศ เป็นนักกีฬาแบดมินตันชาวอินเดีย ผู้ซึ่งอยู่ในอันดับที่ 4 ของโลก เขาเป็นผู้ชนะสิทธิคมน์ ธรรมศิลป์ รวมถึงบุญศักดิ์ พลสนะ ในการแข่งขันเอสซีจี ไทยแลนด์ โอเพ่น แบดมินตัน แชมเปี้ยนชิพ 2013 ประเภทชายเดี่ยว
เค ศรีกันธ์ ได้อันดับเก้าในการแข่งขันแบดมินตันชิงแชมป์เยาวชนโลก 2011 ประเภทชายเดี่ยว และในการแข่งชิงแชมป์เยาวชนแห่งชาติ ค.ศ. 2011 เขาเป็นผู้ชนะประเภทชายคู่ ส่วนในรุ่นใหญ่เขาได้รับรางวัลเหรียญทองแดงประเภทชายเดี่ยวใน ค.ศ. 2012 ในรายการมาเก๊าโอเพน 2012 เขาได้อันดับสาม เช่นเดียวกับรายการบาห์เรนอินเตอร์เนชันแนล 2012 รวมถึงอินเดียอินเตอร์เนชันแนล 2012 และใน ค.ศ. 2013 เขาได้เป็นแชมป์รายการเอสซีจี ไทยแลนด์ โอเพ่น แบดมินตัน แชมเปี้ยนชิพ 2013 ประเภทชายเดี่ยว
เขายังมีพี่ชายชื่อเค นันดาโกพัล ซึ่งเป็นนักแบดมินตันเช่นเดียวกัน
ชนิดของคำ
ชนิดของคำ () ในทางไวยากรณ์ หมายถึงประเภทของคำในทางภาษาศาสตร์ ซึ่งโดยทั่วไปนิยามโดยลักษณะวากยสัมพันธ์หรือหน่วยคำของคำที่กล่าวถึง
แทบทุกภาษามีคำชนิดนามและกริยา แต่นอกเหนือจากนี้ จะมีแตกต่างกันไปในแต่ละภาษา ตัวอย่างเช่น ภาษาญี่ปุ่นมีคำคุณศัพท์สามชนิด ขณะที่ภาษาอังกฤษมีชนิดเดียว ภาษาจีน เกาหลีและญี่ปุ่นมีลักษณนาม ขณะที่ภาษาทางยุโรปไม่มี
วิสนู ยูลี ปราเซตโย
วิสนู ยูลี ปราเซตโย () เกิดวันที่ 11 กรกฎาคม ค.ศ. 1992 ที่ตูลุงงากุง เป็นนักกีฬาแบดมินตันจากประเทศอินโดนีเซีย ผู้ซึ่งอยู่ในอันดับที่ 60 ของโลก
วิสนู ยูลี ปราเซตโย ได้อันดับเก้าในการแข่งขันแบดมินตันชิงแชมป์เยาวชนโลก 2011 ส่วนในการแข่งขันสิงคโปร์อินเตอร์เนชันแนล 2011 เขาได้อันดับสองในประเภทชายเดี่ยวเช่นเดียวกับเวียดนามอินเตอร์เนชันแนล 2012 และอินโดนีเซียอินเตอร์เนชันแนล 2012
ในการแข่งขันเอสซีจี ไทยแลนด์ โอเพ่น แบดมินตัน แชมเปี้ยนชิพ 2013 เขาได้เป็นฝ่ายแพ้ต่อบุญศักดิ์ พลสนะ ในรอบรองชนะเลิศของประเภทชายเดี่ยว
จู่ซือ
จู่ซือ () บางตำราแปลว่า "ปรมาจารย์" หมายถึง ผู้ก่อตั้งหรือเจ้าสำนักองค์การศาสนาในประเทศจีน ใช้ในศาสนาพุทธ ลัทธิเต๋า ลัทธิเซียนเทียนเต้า ลัทธิอนุตตรธรรม เป็นต้น
จู่ซือ ของศาสนาพุทธในประเทศจีนเรียกว่า "สังฆปริณายก" โดยแต่ละนิกายจะมีสายจู่ซือแตกต่างกันไป
นิกายสุขาวดี มีสังฆปริณายก 13 องค์ ดังนี้
นิกายหัวเหยียน หรือนิกายอวตังสกะ มีสังฆปริณายก 5 องค์ ดังนี้
นิกายเซนในประเทศจีนมีสังฆปริณายก 6 องค์ ซึ่งเชื่อว่าได้รับสืบทอดบาตรและจีวรจากพระโคตมพุทธเจ้า สังฆปริณายกทั้ง 6 มีลำดับดังนี้
ลัทธิเซียนเทียนเต้าซึ่งหวง เต่อฮุยก่อตั้งขึ้นในคริสต์ศตวรรษที่ 17 ได้กำหนดสายจู่ซือโดยถือเอาสังฆปริณายกทั้ง 6 องค์ของนิกายเซนเป็นปรมาจารย์ของเซียนเทียนเต้าด้วย ต่อด้วยนักพรตเต๋าอีก 2 รูป แล้วหวง เต๋อฮุย ถือว่าตนเองเป็นจู่ซือลำดับที่ 9 ต่อจากเต๋อฮุยแล้วยังมีจู่ซือสืบมาอีกดังนี้
หลังจู่ซือรุ่นที่ 15 แล้ว ลัทธิเซียนเทียนเต้าก็แตกออกเป็นหลายสายย่อย
หวัง เจฺว๋อี ต่อตั้งลัทธิอนุตตรธรรมขึ้นในปี พ.ศ. 2420 เดิมเป็นสาวกลัทธิเซียนเทียนเต้า จึงรับแนวคิดสายจู่ซือจากเซียนเทียนเต้ามาด้วย โดยยอมรับสังฆปริณายกทั้ง 6 องค์ในนิกายเซน ต่อด้วยจู่ซือรุ่นที่ 7-11 ของเซียนเทียนเต้า นับอาจารย์รุ่นก่อนตนเป็นรุ่นที่ 12-14 นับตนเองเป็นรุ่นที่ 15 และยังมีจู่ซือต่อมาอีกจนถึงรุ่นที่ 18
ลัทธิอนุตตรธรรมเรียกจู่ซือว่าพระธรรมาจารย์ และถือว่าพระธรรมาจารย์เป็นพระวิสุทธิอาจารย์ ( "หมิงซือ") ผู้มีอาณัติสวรรค์สามารถถ่ายทอดเต๋าได้ หากนับต่อจากเหอ รั่ว (เหลียวขู่) ธรรมาจารย์รุ่นที่ 11 แล้ว มีธรรมาจารย์ต่อมาอีกดังนี้
นันทาเทวี
นันทาเทวี เป็นอุปรากรไทย บทพระนิพนธ์ของ พระเจ้าวรวงศ์เธอ พระองค์เจ้าภาณุพันธุ์ยุคล แห่งคณะอัศวินการละคร
เรื่องโศกนาฏกรรมความรักของเจ้าหญิงนันทาเทวีวัยแรกรุ่นผู้พลัดพรากจากสันติวัตพระสหายอันเป็นที่รักยิ่งไปนานแสนนาน และไม่ทรงทราบเลยว่าชายอัปลักษณ์เข็ญใจที่ทรงพบในเวลาต่อมาแท้จริงคือบุรุษที่อยู่ในพระทัยตลอดมา
เปิดแสดงครั้งแรกบนเวที ศาลาเฉลิมไทย สมัยหลังสงครามมหาเอเซียบูรพา นำแสดงโดย ฉลอง สิมะเสถียร (สันติวัตวัยหนุ่ม) และ ปรีชา บุณยเกียรติ (สันติวัตวัยเด็กรุ่น)
ทศวรรษ 2500 เป็นละครโทรทัศน์สองครั้ง ของคณะนาฏศิลป์สัมพันธ์ ทางไทยทีวีช่อง 4 กำกับโดย ครูทัต เอกทัต นำแสดงโดย ฉลอง สิมะเสถียร คู่กับ อารีย์ นักดนตรี พ.ศ. 2502 และ พ.ศ. 2507
ต่อมาเป็นละครเวที ของสมาคมศิษย์เก่าเขมะสิริอนุสสรณ์ เพื่อนำรายได้โดยเสด็จพระราชกุศลสมเด็จพระนางเจ้าฯพระบรมราชินีนาถ ซึ่งเสด็จฯทอดพระเนตรพร้อม สมเด็จพระบรมโอรสาธิราชสยามมกุฎราชกุมาร ณ โรงละครแห่งชาติ กำกับโดย ครูทัต เอกทัต นำแสดงโดย ฉลอง สิมะเสถียร คู่กับ อารีย์ นักดนตรี พ.ศ. 2518
นอกจากนี้ยังเป็นฉากเพลงในคอนเสิร์ต ตำนานเพลงรักบางขุนพรหม จัดที่โรงละครแห่งชาติ เมื่อกันยายน พ.ศ. 2554
ฯลฯ
(ฉบับละครทีวี ใช้เพลง "ปิ่นทอง" เนื้อร้องของภาณุพันธุ์ เพื่อความเหมาะสมกับระดับเสียงของนักแสดง แทนเพลง "ศรรัก")
ต้นฉบับเพลง "นันทาเทวี" ร้องโดย ฉลอง สิมะเสถียร และ "ปิ่นทอง" ร้องโดย อารีย์ นักดนตรี ยุคหลังขับร้องใหม่ โดย ยรรยงค์ เสลานนท์ และ โฉมฉาย อรุณฉาน ตามลำดับ
ส่วนเพลง "ศรรัก" ต้นฉบับแผ่นครั่ง ร้องโดย เฉลา ประสพศาสตร์
จันทนา ศิริผล
จันทนาเกิดเมื่อวันที่ 25 เมษายน พ.ศ 2493 ที่ อำเภอโพธาราม จังหวัดราชบุรี เรียนจบชั้นประถมศึกษาปีที่ 4 จากโรงเรียนโพธารามวิทยา อ.โพธาราม จ.ราชบุรี เธอเดินทางเข้า กทม ตั้งแต่อายุ 20 ปี ในตอนนั้นมีเงินติดตัวมาแค่ 10 บาท และเข้ามากรุงเทพด้วยการแอบขึ้นรถไฟ ต้องหลบหลีกพนักงานเก็บตั๋วตลอดทาง เมื่อมาถึงกรุงเทพได้เข้าเรียนการแสดงที่โรงเรียนอัศวินศิลปะการแสดง โดยทำงานเป็นแม่บ้านทำความสะอาดโรงเรียนแลกกับค่าเล่าเรียน ในขณะนั้นอาจารย์สุพรรณ บูรณะพิมพ์ ได้เห็นพรสวรรค์ความตั้งใจจริงจึงคอยให้การสนับสนุนและเรียกว่า “นก” วันหนึ่งจันทนาไม่มีเงินซื้อข้าวและต้องกินน้ำก๊อกแทน อาจารย์สุพรรณจึงได้ปลอบใจว่า ‘’นักแสดงไม่มีวันอดตายหรอกลูก’’ ซึ่งทำให้เธอมีแรงฮึดสู้ พยายามฝึกฝนด้านการแสดง จนเมื่อเรียนจบ จันทนาซึ่งมีพื้นฐานในด้านการถ่ายรูปได้ร่วมลงทุนกับเพื่อนเปิดร้านถ่ายรูปแถวอนุสาวรีย์ แต่ถูกโกงหลังจากเปิดร้านได้เพียงเดือนกว่า จึงตัดสินใจเข้าวงการบันเทิงจากการชักนำของอาจารย์สุพรรณ บูรณะพิมพ์และอาจารย์ภัทราวดี ศรีไตรรัตน์ ผู้แนะนำให้จันทนาแต่งตัวอย่างไรก็ได้ให้ไม่มีใครจำได้ ถ้าทำได้ก็จะให้เล่นละคร จนในที่สุดเธอก็ได้เล่นละครเรื่องแรก ชื่อเรื่อง "ขบวนการคนใช้" เป็นละครเรื่องแรกที่ทสร้างชื่อเสียงและเป็นที่รู้จักกันอย่างกว้างขวางในวงการบันเทิง
จันทนาได้สมรสกับนายอุ้ย เสนานิกร ปัจจุบันแยกกันอยู่ มีบุตรธิดาด้วยกัน 3 คน ดังนี้
ตลอดระยะเวลา 43 ปีที่ผ่านมา เป็นที่ทราบกันดีว่า "จันทนา ศิริผล" เป็นดาราที่รับบทตลกๆ และรับบทคนใช้มาโดยตลอด ในตอนนั้น ลูกๆทั้ง 3 ของ นก จันทนา ยังเป็นเด็ก ไปโรงเรียนเพื่อนก็ชอบล้อว่า เฮ้ย! ลูกคนใช้ จนมีเรื่องทะเลาะ ชกต่อยกับเพื่อนที่โรงเรียนอยู่เป็นประจำ เจ็บตัวกลับมาบ้าน แล้วมาบอกกับแม่ว่าอย่าเล่นบทคนใช้อีกได้ไหมเพราะเพื่อนมันล้อ แม่ก็ร้องห่มร้องไห้ จนวันต่อมา นก จันทนา ไปคุยกับคุณ "กนกวรรณ ด่านอุดม" ผู้จัดละครสมัยนั้นซึ่งกำลังจะสร้างละครเรื่อง "คุณผู้หญิง" โดยมีคุณ "สะอาด เปี่ยมพงษ์สานต์" เป็นผู้กำกับฯ นก จันทนาไปบอกว่า ไม่ขอเล่นบทคนใช้อีกแล้วเพราะลูกโดนล้อ แต่ปรากฏว่า คุณสะอาดบอกว่าให้เล่นไป เพราะเรื่องนี้เอ็งเล่นเป็นนางเอก แต่เป็นนางเอกคนใช้อีกนั่นแหละ (หัวเราะ) คุณสะอาดบอกว่า นกทนเล่นเรื่องนี้ไป แล้วสิ่งดีๆ มันจะเข้ามา เพราะว่านกเป็นคนใช้นางเอกคู่กับ "เศรษฐา ศิระฉายา" ซึ่งเล่นเป็นคนใช้เหมือนกัน โดยมี คุณอรัญญา นามวงศ์ เป็นคุณผู้หญิง ปรากฏว่าพอละครจบ นก จันทนาก็ได้รับรางวัลครั้งแรกในชีวิต นั่นคือรางวัลโทรทัศน์ทองคำ ตั้งแต่นั้นเป็นต้นมา เมื่อลูกๆทั้งสามไปโรงเรียน คราวนี้ก็ไม่มีใครกล้าล้ออีกเลยว่าเป็นลูกคนใช้ เพราะเป็นลูกดาราตุ๊กตาทอง อีกทั้ง นก จันทนายังเป็นคนใช้คนแรกที่ได้รับบทเป็นนางเอก ผลงานของนก จันทนา แบ่งเป็นงานละคร 50 กว่าเรื่องและงานภาพยนตร์อีก 100 กว่าเรื่อง (ข้อมูลเบื้องล่างเป็นเพียงข้อมูลบางส่วนที่ได้เก็บบันทึกไว้)
ริชาร์ด ไรต์ (นักฟุตบอล)
ริชาร์ด เอียน ไรต์ () เกิดเมื่อวันที่ 5 พฤศจิกายน พ.ศ. 2520 เป็นนักฟุตบอลชาวอังกฤษ เกิดในเมืองอิปสวิช เล่นในตำแหน่งผู้รักษาประตู รวมไปถึงผู้ฝึกสอนผู้รักษาประตู ให้กับสโมสรฟุตบอลแมนเชสเตอร์ซิตี โดยเขาลงเล่นมากกว่า 200 นัด ตั้งแต่ปี พ.ศ. 2538 จนถึง พ.ศ. 2544
เขาย้ายมาลงเล่นในพรีเมียร์ลีก กับอาร์เซนอล ในปี พ.ศ. 2544 หลังจากนั้นได้เซ็นสัญญากับเอฟเวอร์ตัน ในปีถัดมา และใช้เวลา 5 ปี ในการลงเล่นให้กับเอฟเวอร์ตัน และล่าสุดกับแมนเชสเตอร์ซิตี ซึ่งเขามาอยู่กับสโมสรด้วยการไม่มีค่าตัว ในวันที่ 31 สิงหาคม พ.ศ. 2555
ที-สเกิ๊ต
ที-สเกิ๊ต () มาร์, จอย, กิ๊ฟ วงดนตรีหญิงล้วนจากคีตา เรคคอร์ดส หรือ คีตา เอ็นเทอร์เทนเม้นท์ เริ่มมีผลงานเพลงในปี พ.ศ. 2538 ออกอัลบั้มเพียงสองชุด เป็นที่รู้จักอย่างมากกับเพลง ไม่เท่าไหร่, เจ็บแทนได้ไหม, ฟ้องท่านเปา, เรื่องมันเศร้า, ปวดร้าว เป็นต้น
ที-สเกิ๊ต วงดนตรีหญิงล้วนจากค่าย คีตา เอ็นเทอร์เทนเม้นท์ ที-สเกิ๊ตโด่งดังมากในหมู่วัยรุ่น ด้วยชุดเสื้อยืดกระโปรงสั้นโชว์ขา สมาชิกประกอบไปด้วย มา อัสมา กฮาร, กิ๊ฟ ธิติยา นพพงษากิจ และ จอย ดวงพร สนธิขันธ์ มีผลงานออกมาเพียงสองชุดก่อนที่ทางค่ายคีตา เรคคอร์ดส จะเปลี่ยนชื่อเป็น คีตา เอ็นเทอร์เทนเม้นท์
ที-สเกิ๊ต ได้ออกอัลบั้มชุดแรกเมื่อปี พ.ศ. 2538 โดยชื่อว่า "T-Skirt" เปิดตัวด้วยเพลง "ไม่เท่าไหร่" ต่อมาเพลงนี้ได้โด่งดังมากๆ เพราะเป็นเพลงเปิดตัวด้วยจังหวะเร็วสนุกสนาน บวกกับการแต่งตัวเสื้อยืดกระโปรงสั้น จึงทำให้การใส่กระโปรงขาสั้นเป็นที่นิยมตั้งแต่นั้นเป็นต้นมา ต่อด้วยเพลงช้า "เจ็บแทนได้ไหม" ต่อด้วย "ฟ้องท่านเปา" ด้วยกระแสความนิยมในละครโทรทัศน์ไต้หวันเรื่อง เปาบุ้นจิ้น ที่กำลังโด่งดังทางช่อง 3 ในขณะนั้น ซึ่งเป็นอัลบั้มชุดแรกที่ประสบความสำเร็จอย่างมาก และทำการโปรโมตอย่างยาวนานถึง 1 ปีเต็ม
โดยก่อนหน้านั้น อมิตา ทาทา ยัง ได้มาออดิชั่นในวงนี้ด้วย ในตำแหน่งของกิ๊ฟ แต่ว่าด้วยความมั่นใจในตัวเอง ประกอบกับมีความสามารถในการร้องเพลงสูงมาก จึงทำให้ทาทา ยัง กลายเป็นศิลปินเดี่ยวในสังกัดจีเอ็มเอ็มแกรมมี่ ไปในที่สุด
อัลบั้มชุดที่ 2 ปี พ.ศ. 2539 ชื่อชุด "ทีมสตรี" หลังจากที่ ที-สเกิ๊ตประสบความสำเร็จไปกับอัลบั้มแรกไปแล้ว แต่ทว่าอัลบั้มชุดนี้กลับไม่โด่งดังเหมือนอัลบั้มแรก ประกอบกับเป็นอัลบั้มที่ออกมาในช่วงที่ทางคีตา เอ็นเทอร์เทนเม้นท์กำลังประสบปัญหา จึงได้รับการโปรโมตน้อย อีกสาเหตุที่น่าจะทำให้อัลบั้มนี้ได้รับความนิยมลดลงคือ เพลงที่ไม่ลงตัวเท่าอัลบั้มแรก ท่อนฮุคฟังติดหูน้อยลง เนื้อหาของเพลงก็ไม่ค่อยแตกต่างจากท้องตลาด รวมทั้งการลดความสดใสแบบเด็ก ๆ ในเนื้อเพลง ทำให้ความสนุกสนานถดถอยลงไปด้วย ซึ่งอัลบั้มนี้เปิดตัวด้วยเพลง "รักษาได้ (แต่ไม่หายขาด)" ต่อด้วยเพลง "ปวดร้าว" เพลงที่มี* = เพลงที่โปรโมทหรือเพลงดังของอัลบั้ม
ผลงานการแสดงของ "กิ๊ฟ-ธิติยา นพพงษากิจ"
ฯลฯ "ดูที่บทความ ธิติยา นพพงษากิจ"
ผลงานการแสดงของ "มาร์-อัสมา กฮาร"
ฯลฯ "ดูที่บทความ อัสมา กฮาร์"
ผลงานการแสดงของ "จอย ดวงพร สนธิขันธ์"
ฯลฯ "ดูที่บทความ ดวงพร สนธิขันธ์"
กีฬายิงธนูในกีฬาแห่งชาติครั้งที่ 41
"ยิงธนู"ในการแข่งขันกีฬาแห่งชาติ ครั้งที่ 41 เชียงใหม่เกมส์ 
แข่งขันวันที่ 12 ธันวาคม 2555
แข่งขันวันที่ 12 ธันวาคม 2555
แข่งขันวันที่ 10 ธันวาคม 2555
แข่งขันวันที่ 10 ธันวาคม 2555
แข่งขันวันที่ 11 ธันวาคม 2555
แข่งขันวันที่ 11 ธันวาคม 2555
แข่งขันวันที่ 10 ธันวาคม 2555
แข่งขันวันที่ 11 ธันวาคม 2555
อะโดบี แคปทิเวท
อะโดบี แคปทิเวท () เป็นโปรแกรมประยุกต์เกี่ยวกับเครื่องมือศึกษาผ่านสื่ออิเล็กทรอนิกส์ สำหรับไมโครซอฟท์ วินโดวส์ ,และแมคโอเอสเท็น เวอร์ชัน 5 ซึ่งสามารถใช้เขียนการสาธิตซอฟต์แวร์ ,ซอฟต์แวร์จำลอง ,สถานการณ์แยก และสุ่มทดสอบในรูปแบบไฟล์ SWF นอกจากนี้ยังสามารถแปลงไฟล์ SWF เป็น .avi เพื่อสามารถอัปโหลดไปยังเว็บไซต์วิดีโอโฮสต์ได้ สำหรับซอฟต์แวร์จำลอง แคปทิเวทสามารถใช้การคลิกเมาส์ซ้ายหรือขวากดปุ่มและภาพแบบโรลโอเวอร์ได้
โปรตอน วาจา
โปรตอน วาจา () เป็นรถยนต์นั่งขนาดเล็ก (Compact Car) ผลิตโดยโปรตอน เริ่มผลิตเมื่อเดือนสิงหาคมปี พ.ศ. 2543 และเลิกผลิตเมื่อปี พ.ศ. 2554 รวมระยะเวลา 11 ปี โดยมีโปรตอน อินสไปรา () ถือเป็นรถยนต์มาเลเซียคันแรกที่ออกแบบโดยโปรตอนเอง แทนที่จะนำรถรุ่นต่างๆ ของมิตซูบิชิและซีตรองมาประทับตราโปรตอนขาย คำว่า วาจา ในภาษามลายูแปลว่าเหล็ก เพื่อแสดงว่ารถยนต์โปรตอนจะต้องมีคุณภาพเทียบเท่ารถจากประเทศต่างๆ ให้ได้ เพราะก่อนหน้านี้ รถยนต์โปรตอนไม่สามารถเทียบกับคู่แข่งต่างชาติได้เลย ในสหราชอาณาจักรจะใช้ชื่อว่า โปรตอน อิมเปี้ยน () ในภาษามลายูแปลว่าความฝัน เริ่มวางจำหน่ายในสหราชอาณาจักรเมื่อปี พ.ศ. 2544 สำหรับด้านงานวิศวกรรมจะยังคงใช้ร่วมกับ Volvo และ Mitsubishi Motors เหมือนเดิม โดยใช้งานวิศวกรรมจากมิตซูบิชิรุ่น Carisma ส่วนเครื่องยนต์จะมี 3 ขนาดคือเครื่องยนต์เบนซิน 1.6 ,1.8 และ 2.0 ลิตร โดยในช่วงแรกจะใช้เครื่องยนต์ 1.6 และ 2.0 ลิตรจากมิตซูบิชิ ก่อนจะเปลี่ยนมาใช้เครื่องยนต์ 1.6 ลิตรซึ่งเป็นเทคโนโลยีจากรถโลตัส ประเทศอังกฤษ ตระกูล Campro และเครื่องยนต์ 1.8 ลิตรจากเรโนลต์ ระบบเกียร์เป็นเกียร์ธรรมดาและเกียร์อัตโนมัติ ในมาเลเซียวาจาพอจะมียอดขายได้เรื่อยๆ ก่อนจะเลิกผลิตภายในปี พ.ศ. 2554 โดยมีโปรตอน อินสไปราเข้ามาจำหน่ายเป็นการทดแทน ซึ่งเป็นการนำ Mitsubishi Lancer EX มาประทับตราโปรตอนออกจำหน่าย
โฟโต้สเกป
โฟโต้สเกป () เป็นโปรแกรมตัดต่อกราฟิกส์ พัฒนาโดย MOOII Tech ,ประเทศเกาหลีใต้ แนวคิดพื้นฐานของโฟโต้สเกป คือ 'ง่ายและสนุก' เพื่อที่ช่วยให้ผู้ใช้สามารถแก้ไขภาพที่ถ่ายจากกล้องดิจิทัลของพวกเขาหรือแม้กระทั่งโทรศัพท์มือถือ โฟโต้สเกป มีผู้ใช้อินเตอร์เฟซง่ายที่ดำเนินการปรับปรุงภาพร่วมกันรวมทั้ง การปรับสี ,ตัด ,การปรับขนาด ,การพิมพ์ และการภาพเคลื่อนไหวในไฟล์ GIF โฟโต้สเกป ทำงานได้เฉพาะในระบบปฏิบัติการไมโครซอฟท์ วินโดวส์ และไม่สามารถใช้ได้ในระบบ Mac หรือLinux ได้ ภาษาเริ่มต้นของมันเป็นภาษาอังกฤษและภาษาเกาหลี พร้อมด้วยแพ็กเกจภาษาเพิ่มเติมสามารถดาวน์โหลดได้
สิทธิคมน์ ธรรมศิลป์
สิทธิคมน์ ธรรมศิลป์ (ชื่อเล่น: โอ๊ต; 7 เมษายน พ.ศ. 2538 — ) เป็นนักกีฬาแบดมินตันที่มีชื่อเสียงชาวไทย และเป็นเยาวชนไทยคนแรกที่สามารถครองแชมป์รายการดัตช์จูเนียร์อินเตอร์เนชันแนลได้สำเร็จ
พ.ศ. 2555 สิทธิคมน์เป็นผู้ผ่านเข้ารอบสุดท้ายของการเสนอชื่อเข้าชิงรางวัลนักกีฬายอดเยี่ยม วันกีฬาแห่งชาติ ในสาขานักกีฬาเยาวชนสมัครเล่นชายดีเด่น
สิทธิคมน์ ธรรมศิลป์ เป็นบุตรของวิรัตน์ พวงจำปี และสุณี ร่มโพธิ์ ซึ่งสิทธิคมณ์เป็นผู้ชนะการแข่งขันสิงคโปร์อินเตอร์เนชันแนล 2012 ของประเภทชายเดี่ยว ส่วนรายการแบดมินตันนานาชาติ ปุ้มปุ้ยแชมเปี้ยนชิพ 2012 เขาได้อันดับสามของประเภทชายเดี่ยว และเป็นผู้ครองแชมป์ชายเดี่ยวในรายการแบดมินตันนานาชาติ ปุ้มปุ้ยแชมเปี้ยนชิพ 2013 สิทธิคมน์ยังได้เข้าแข่งขันประเภทชายเดี่ยวของรายการผู้เข้าแข่งขันเอสซีจีจูเนียร์แชมเปี้ยนชิพ 2013 ที่ซึ่งเขาเป็นผู้ชนะการแข่งขันครั้งดังกล่าว รวมถึงได้เข้าแข่งขันประเภทชายเดี่ยวของรายการเอสซีจี ไทยแลนด์ โอเพ่น แบดมินตัน แชมเปี้ยนชิพ 2013 โดยเขาได้พบกับเค ศรีกันธ์ ซึ่งเป็นนักแบดมินตันจากประเทศอินเดียในรอบรองชนะเลิศ และสิทธิคมน์เป็นฝ่ายแพ้ที่ 0-2 เกม ด้วยคะแนน 14-21, 18-21
สีเสียดแก่น
สีเสียดแก่น หรือชื่อท้องถิ่นอื่น ๆ ว่า สีเสียด สีเสียดไทย สีเสียดเหนือ สีเสียดเหลือง สีเสียดหลวง สีเสียดลาว () เป็นพืชในวงศ์ถั่ว กระจายพันธุ์ในเอเชีย จีน, อินเดีย และบริเวณ มหาสมุทรอินเดีย เมล็ดเป็นแหล่งของโปรตีน แก่นต้นนำมาใช้เป็นยา โดยนำแก่นต้นสีเสียด สับให้เป็นชิ้น ๆ แล้วต้มและเคี่ยว หลังจากนั้นระเหยน้ำที่ต้มได้ให้เหนียวข้น จะได้ของแข็งเป็นก้อน สีน้ำตาลดำ เป็นมัน แข็ง รูปร่างไม่แน่นอน ผิวนอกหยาบ มีด้านในด้านหนึ่งที่แตกจะมันวาว ส่วนประกอบส่วนใหญ่เป็นสารกลุ่มแทนนินที่มีฤทธิ์ต้านเชื้อแบคทีเรียที่ก่อเกิดอาการท้องร่วง ("Escherichia coli") "Staphylococcus aureus" ฤทธิ์ต้านเชื้อบิด มีฤทธิ์ยับยั้งการบีบตัวของลำไส้
ในทางยาสมุนไพร ใช้สีเสียดแก่นแก้ท้องเสียเรื้อรัง ลำไส้อักเสบ รักษาบาดแผล แก้ปากเป็นแผล ใส่แผลเปื่อยและริดสีดวง และอาการบาดเจ็บที่มีเลือดออก บดหรือต้มกินแก้ท้องร่วง คุมธาตุ แก้บิดมูกเลือด แก้ลงแดง ทารักษาบาดแผล รักษาโรคผิวหนัง ต้มล้างบาดแผล เป็นยาฝาดสมาน แก้ท้องร่วง ห้ามเลือดกำเดา แก้บิด ล้างแผลหัวนมแตก ล้างแผลถูกไฟไหม้ ทำให้แผลหายเร็ว และเป็นส่วนผสมใน "ยาเหลืองปิดสมุทร" ที่ใช้รักษาอาการท้องเสียชนิดที่ไม่เกิดจากการติดเชื้อ
กาเยเตรเซ
กาเย 13 () เป็นวงดนตรีจากเปอร์โตริโก ก่อตั้งวงโดย เรเน เปเรซ โคกลาร์ (René Pérez Joglar: เกิด 23 กุมภาพันธ์ ค.ศ. 1978 ที่เมืองฮาโตเรย์) ที่มีฉายาว่า เรซีเดนเต (ร้องนำและแต่งเพลง) และเอดัวร์โด โคเซ กาบรา มาร์ตีเนซ (Eduardo José Cabra Martínez: เกิด 10 กันยายน ค.ศ. 1978 ที่ซานตูร์เซ) ที่มีฉายาว่า บีซีตันเต (นักดนตรีหลากประเภท นักร้อง ผู้ผลิตจังหวะเพลง) และเยอานา กาบรา มาร์ตีเนซ หรือฉายา PG-13 (ร้องประสาน)
เปเรซและกาบรา ที่เป็นลูกเลี้ยงกัน ได้สัญญากับค่ายเพลงไวต์ไลออนเรเคิดส์ หลังจากที่ได้ส่งเดโมเพลงให้ค่ายเพลง และหลังจากเกิดข้อพิพาทในเพลง "Querido F.B.I." ทำให้วงมีเรื่องฉาวโฉ่ในเปอร์โตริโก ต่อมาในปี 2005 กาเย 13 ได้ออกอัลบั้มเปิดตัว มีเพลงดังคือ "Se Vale Tó-Tó" และ "¡Atrévete-te-te!" ในปี 2007 วงได้ออกอัลบั้มชุดที่ 2 ชื่อชุด "Residente o Visitante" ทีป่ระสบความสำเร็จอย่างมากและได้มีการทดลองแนวเพลงหลายชนิดในอัลบั้มชุดนี้ อัลบั้มยังประสบความสำเร็จในละตินอเมริกา โดยได้รับรางวัลแกรมมี่ละติน 3 รางวัล ต่อมาออกผลงานชุดที่ 3 ชื่อชุด "Los de Atrás Vienen Conmigo" ในปี 2008 ซึ่งได้รับรางวัลแกรมมี่ละตินในปี 2009 กาเย 13 ออกอัลบั้มชื่อ "Entren Los Que Quieran" ในปี 2010
แนวเพลงของกาเย 13 มักใช้เครื่องดนตรีที่ผิดแผกจากทั่วไป แนวเพลงหลายหลายครอบคลุมไปถึงเรกเกตัน ส่วนเนื้อเพลงมีชื่อด้านการเขียนเนื้อเพลงถากถาง เช่นเดียวกับการวิจารณ์สังคมละตินอเมริกา และวัฒนธรรม เปเรซและกาบราเป็นผู้สนับสนุนการเคลื่อนไหวอิสรภาพเปอร์โตริโก ซึ่งมีทีท่าทำให้เกิดข้อพิพาทขึ้น
เอทิลีนออกไซด์
เอทิลีนออกไซด์ "(ethylene oxide)" เป็นก๊าซไม่มีสี มีกลิ่นเฉพาะตัว ติดไฟได้ ประโยชน์หลักของ เอทิลีนออกไซด์ คือ ใช้อบฆ่าเชื้อโรคบนอุปกรณ์และเครื่องมือแพทย์ที่ไม่ทนต่อความร้อน เอทิลีนออกไซด์ มีพิษเฉียบพลันระดับปานกลางในสัตว์เลี้ยงลูกด้วยนม แต่เป็นสารก่อมะเร็งในมนุษย์ เอทิลีนออกไซด์ สลายตัวในสิ่งแวดล้อม อย่างช้าๆ ปัจจุบัน เอทิลีนออกไซด์ ถูกจัดเป็นวัตถุอันตรายชนิดที่ 3 ตามพระราชบัญญัติวัตถุอันตราย พ.ศ. 2535
ศรอนงค์
ศรอนงค์ เป็นละครประกอบเพลงวิจิตรตระการตา บทประพันธ์ของ ขุนวิจิตรมาตรา
แสดงโดยคณะ "ละครเฉลิมกรุง" ซึ่งพระนางเธอลักษมีลาวัณ พระมเหสีในรัชกาลที่ 6 ทรงรื้อฟื้นนำชาวละครคณะปรีดาลัย ของ กรมพระนราธิปประพันธ์พงศ์ พระบิดา มาฝึกซ้อมเปิดการแสดง ที่ ศาลาเฉลิมกรุง เมื่อ พ.ศ. 2486 เพื่อบำรุงขวัญผู้คนในยามสงครามมหาเอเซียบูรพาที่การมหรสพทั้งหลายต้องหยุดชะงักลงมีแต่ความเงียบเหงาทั้งเมือง
มีความคิดริเริ่มในการนำท่าระบำของฝรั่งมาผสมกับท่าระบำไทย และใช้เครื่องฝรั่งสากลวงใหญ่บรรเลงตลอดเรื่อง นำแสดงโดย ม.ร.ว.ฤดีมล ชมพูนุช
ต่อมาเป็นละครโทรทัศน์แนวเพลงเรื่องแรกของไทยทีวีช่อง 4 นำแสดงโดย ฉลอง สิมะเสถียร คู่กับ อารีย์ นักดนตรี พ.ศ. 2502 โดยมี กำธร สุวรรณปิยะศิริ ซึ่งเพิ่งเข้ามาทำงานที่สถานี ปรากฏตัวครั้งแรกตอนท้ายเรื่องกับบทพูดสั้นๆ และได้เป็นพระเอกเมื่อละครกลับมาแสดงใหม่ พ.ศ. 2507
นอกจากนี้ยังมี มนัส รามโยธิน อดีตนักร้องประจำวงดนตรีของคณะละครปรีดาลัยและวงดนตรีกรมโฆษณาการ (รุ่นที่ 2) ร่วมขับร้องทั้งละครเวทีและละครทีวีด้วย
(ฉบับ พ.ศ. 2507 เพิ่มอีก 3 เพลง)
เพลงฉบับละครโทรทัศน์ช่อง 4 จัดทำโดย อารีย์ นักดนตรี ในรูปแบบแผ่นเสียงลองเพลย์ ราว พ.ศ. 2507 ปัจจุบันเผยแพร่เป็นซีดี
บุศนันทน์ อึ๊งบำรุงพันธุ์
บุศนันทน์ อึ๊งบำรุงพันธ์ (ชื่อเล่น: ครีม; 22 มีนาคม พ.ศ. 2539 — ) เป็นนักกีฬาแบดมินตันชาวไทยผู้เข้าแข่งขันรายการโยเน็กซ์โอเพนเจแปน 2012 ซึ่งอยู่ในอันดับที่ 13 ของโลก และอันดับ 3 ของโลกในรุ่นเยาวชน
พ.ศ. 2555 บุศนันทน์ได้รับการพิจารณาชื่อเข้าชิงรางวัลนักแบดมินตันยอดเยี่ยมแห่งปี 2012 จากสหพันธ์แบดมินตันโลก และในวันที่ 13 ตุลาคม พ.ศ. 2556 เธอได้ครองแชมป์การแข่งขันประเภทหญิงเดี่ยวรายการ โยเน็กซ์ดัตช์โอเพน 2013 โดยเป็นฝ่ายชนะกู จวน ซึ่งเป็นนักแบดมินตันจากประเทศสิงคโปร์ ที่ 2-0 เกม ด้วยผลการแข่ง 21-12, 21-12
ปัจจุบันบุศนันทน์กำลังศึกษาชั้นปีที่4 คณะนิเทศศาสตร์ จุฬาลงกรณ์มหาวิทยาลัย รุ่น 50
บุศนันทน์ อึ๊งบำรุงพันธ์ เป็นลูกสาวของบุญลือ กับจีรนันทน์ อึ๊งบำรุงพันธ์ ในเดือนพฤษภาคม พ.ศ. 2555 บุศนันทน์เข้าแข่งขันรายการโยเน็กซ์ซันไรท์มาเลเซียโอเพนกรังด์ปรีซ์โกลด์ 2012 เธอได้เป็นผู้ชนะเลิศในการแข่งขันสำคัญระดับนานาชาติเป็นครั้งแรก จากนั้น ช่วงต้นเดือนพฤศจิกายนของปีเดียวกันนี้ บุศนันทน์ได้เข้าแข่งขันแบดมินตันชิงแชมป์เยาวชนโลก 2012 ประเภทหญิงเดี่ยวและสามารถเข้าสู่รอบก่อนรองชนะเลิศได้สำเร็จ และช่วงปลายเดือนพฤศจิกายน พ.ศ. 2555 เธอเข้าแข่งขันรายการมาเก๊าโอเพน 2012
เดือนมีนาคม พ.ศ. 2556 บุศนันทน์เข้าแข่งขันศึกสวิสโอเพน 2013 และในเดือนมิถุนายนของปีเดียวกันนี้ บุศนันทน์เข้าแข่งขันเอสซีจี ไทยแลนด์ โอเพ่น แบดมินตัน แชมเปี้ยนชิพ 2013 ประเภทหญิงเดี่ยวในฐานะมือวางอันดับ 7 ของรายการ และได้ตำแหน่งรองชนะเลิศ โดยเป็นฝ่ายแพ้ต่อรัชนก อินทนนท์ ที่ 2-1 เกม
วิทยาลัยเทคโนโลยีบริหารธุรกิจรักไทย สิรินธร
วิทยาลัยเทคโนโลยีบริหารธุรกิจรักไทย สิรินธร () เป็นวิทยาลัยอาชีวศึกษาเอกชน ในสังกัดสำนักงานคณะกรรมการการอาชีวศึกษา ก่อตั้งขึ้นเมื่อปี พ.ศ. 2548 ตั้งอยู่ที่ อำเภอสิรินธร จังหวัดอุบลราชธานี จัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ผู้รับใบอนุญาตคือ บริษัทเทคโนโลยีบริหารธุรกิจรักไทย จำกัด โดยนายศิริธัช โรจนพฤษ์ เป็นผู้รับใบอนุญาต
ในวันที่ 24 ธันวาคม 2554 ได้ยกวิทยฐานะเป็น วิทยาลัยเทคโนโลยีบริหารธุรกิจรักไทย สิรินธร (Rakthai Sirindhorn Business and Administration Technological College)
ในวันที่ 12 กุมภาพันธ์ 2559 ราชกิจจานุเบกษา ได้มีการเผยแพร่คำสั่งหัวหน้า คณะรักษาความสงบแห่งชาติ ที่ 8/2559 ซึ่งมีสาระสำคัญคือให้สถาบันอาชีวศึกษาทั้งของรัฐและเอกชนถูกควบรวมเข้าด้วยกันโดยมีผลตั้งแต่วันที่ 13 กุมภาพันธ์ 2559
ศักราชจุฬามณี
ศักราชจุฬามณี หรือเรียกอีกอย่างว่า ศักราชกฎหมาย เป็นคำระบุศักราชที่พบในตำราหนังสือไทยเก่าๆ ปรากฏศักราชชนิดนี้ในตำราหนังสือไทย ในบานแผนกกฎหมาย จึงได้ชื่อว่าศักราชกฎหมาย สอบได้ความว่าถ้าปรากฏศักราชชนิดนี้ในบานแผนกกฎหมายต้องใช้เกณฑ์เลข 258 ลบ ผลลัพธ์เป็นจุลศักราช แล้วจึงแปลงจุลศักราชเป็นพุทธศักราช ศักราชชนิดนีสันนิษฐานว่าเกิดในสมัยของพระเจ้าปราสาททอง ดังข้อความที่ว่า
"ในสมัยพระเจ้าปราสาททอง ทรงชวนพม่าลบมหาศักราชออก 3 ปี เปลี่ยนเป็น “ศักราชจุฬามณี” เพื่อลบปีที่มีคำทำนายว่าจะเกิดเหตุร้าย แต่พม่าไม่เล่นด้วย และไม่ได้รับความนิยมจึงกลับมาใช้จุลศักราชอย่างเดิม และใช้มาจนถึงสมัยกรุงรัตนโกสินทร์"
อเบาต์.มี
อเบาต์.มี () เป็นหน้าเว็บโฮสติงของผู้ใช้ ถูกคิดค้นขึ้นโดย ไรอัน เฟรย์ตาส, โทนี คอนราด และ ทิม ยัง ในปี พ.ศ. 2552 โดยเว็บไซต์จะให้ผู้ใช้ที่ทำการลงทะเบียนแล้ว เขียนประวัติส่วนตัวของตนเอง รวมไปถึงคุณสมบัติเด่นของเว็บไซต์นี้คือ การเชื่อมโยงกับเฟซบุ๊ก, ฟลิคเกอร์, กูเกิล+, ลิงด์อิน, ทวิตเตอร์, ทัมเบลอร์ และยูทูบ ซึ่งในหน้า ๆ หนึ่ง จะมีขนาด 1 หน้าเว็บไซต์ ซึ่งจะประกอบไปด้วยลิงก์เชื่อมโยงกับสังคมออนไลน์, ประวัติ และรูปพื้นหลังของผู้ใช้
แมคโปร
แมคโปร () เป็นคอมพิวเตอร์เวิร์กสเตชันของอินเทลซีออน ที่ผลิตโดย บริษัท แอปเปิล การกำหนดค่าในแมคโปร ส่วนใหญ่เป็นคอมพิวเตอร์ที่เร็วที่สุดที่มีในแอปเปิล และเป็นหนึ่งในสามคอมพิวเตอร์เดสก์ทอปที่ผู้เล่นแมคอินทอชตัวจริงในปัจจุบัน อีกสองตัว คือ ไอแมค และแมคมินิ ในตัวเครื่องยังเป็นพื้นฐานสำหรับเซิร์ฟเวอร์แมคโปร ซึ่งรวมฮาร์ดแวร์ของแมคโปร กับเซิร์ฟเวอร์ Mac OS X แทนสาย Xserve ของเซิร์ฟเวอร์
เคปเลอร์-10
เคปเลอร์-10 () หรือชื่อเดิม KOI-72 เป็นดาวฤกษ์ที่ตั้งอยู่ในกลุ่มดาวมังกร อยู่ห่างจากโลกออกไปใน 173 พาร์เซก (564 ปีแสง) เป็นดาวฤกษ์เล็กน้อยกว่าเล็กน้อย และเย็นเล็กน้อยกว่าดวงอาทิตย์ มีอายุประมาณ 11,900,000,000 ปีหรือเกือบ 2.6 เท่าอายุของดวงอาทิตย์ เคปเลอร์-10 เป็นระบบดาวเคราะห์ที่มีดาวเคราะห์อย่างน้อย 2 ดวง คือ เคปเลอร์-10บี และเคปเลอร์-10ซี
เคปเลอร์-10ซี เป็นดาวเคราะห์นอกระบบที่ค้นพบ โดย ภารกิจเคปเลอร์ของนาซ่า ในวงโคจรเคปเลอร์-10 การวัดของตัวชี้ให้เห็นว่ามันมีมวล 0.063 M ของมวลมากที่สุด และมีรัศมี 0.199 R (2 รัศมีของโลก) เคปเลอร์-10ซี โคจรรอบดาวเคปเลอร์-10 ที่ระยะ 0.24 AU ทุกๆ 42.29 วัน
พระศรีไชยเชษฐ์
สมเด็จพระศรีไชยเชษฐ์ (นักองค์สงวน) ประสูติเมื่อราว พ.ศ. 2252 ทรงเป็นพระราชโอรสของสมเด็จพระศรีธรรมราชาธิราช ซึ่งหลังจากพระบิดาหนีมายังกรุงศรีอยุธยาพร้อมพระบิดาใน พ.ศ. 2256พระองค์ยังอยู่ในกัมพูชา ทรงมีบทบาทสำคัญในการร่วมมือกับพระอุไทยราชา (นักองค์โสร์) ในการต่อสู้กับนักพระสัตถาใน พ.ศ. 2280 จนในที่สุดพระราชบิดาได้ขึ้นครองราชย์อีกครั้งหนึ่ง พระองค์นั้นมีพระราชโอรสสองพระองค์ คือนักองค์โนน (ต่อมาคือสมเด็จพระรามราชาธิราช) และนักองค์ชี
หลังจากกองทัพเวียดนามยกมาตีกัมพูชาใน พ.ศ. 2291 และได้รบชนะเวียดนามแล้ว ทางกรุงศรีอยุธยาแต่งตั้งในนักองค์สงวนขึ้นครองราชสมบัติ ทรงพระนามว่าพระศรีไชยเชษฐ์ และได้ตั้งให้ออกญาสวรรคโลก (อูฐ) ผู้มีบทบาทสำคัญในการรบกับเวียดนามขึ้นเป็นเจ้าฟ้าทะละหะ (อูฐ) แต่ใน พ.ศ. 2292 พระองค์เกิดพิพาทกับเจ้าฟ้าทะละหะ (อูฐ) เจ้าฟ้าทะละหะ (อูฐ) จึงหนีไปกรุงศรีอยุธยา หลังจากนั้น ในรัชกาลของพระองค์ก็เกิดกบฏขึ้นหลายครั้ง ตั้งแต่ กบฏเจ้าฟ้าทะละหะ (เอก) ที่ต้องการยกนักองค์ตน หลานปู่ของนักองค์ทองขึ้นเป็นกษัตริย์ กบฏศิลป์สัวะซ์ที่อ้างว่าเป็นพระอนุชาของนักพระสัตถา ผู้ที่เวียดนามเคยสนับสนุนให้เป็นกษัตริย์มาก่อน แต่ก็สามารถปราบกบฏลงได้โดยความช่วยเหลือของนักองค์ทอง พระองค์สิ้นพระชนม์เมื่อ พ.ศ. 2298 พระชนม์ได้ 46 พรรษา นักองค์ทองได้ขึ้นเป็นกษัตริย์ต่อมา
อู๋ จุน
อู๋ จุน เกิดเมื่อวันที่ เป็นนักแสดงไต้หวัน ซึ่งเกิดที่ประเทศบรูไน อดีตสมาชิกวงฟาเรนไฮต์ ปัจจุบันเป็นศิลปินเดี่ยว ในค่าย Fulong Stars
พระรามาธิบดี (นักองค์ทอง)
สมเด็จพระรามาธิบดี (นักองค์ทอง) ประสูติเมื่อราว พ.ศ. 2234 พระองค์เป็นพระอนุชาของสมเด็จพระศรีธรรมราชาธิราช ซึ่งได้เสด็จหนีมายังกรุงศรีอยุธยาพร้อมพระเชษฐาใน พ.ศ. 2256 โดยพระแก้วฟ้าที่เวียดนามสนับสนุนได้ขึ้นครองราชย์ต่อมา ทางกรุงศรีอยูธยาพยายามไกล่เกลี่ยให้เวนราชสมบัติคืนให้พระศรีธรรมราชาธิราชแต่ไม่สำเร็จ จนพระแก้วฟ้าสวรรคต นักพระสัตถาโอรสพระแก้วฟ้าขึ้นครองราชย์แทน จน พ.ศ. 2280 เกิดการรบพุ่งในกรุงอุดงฤๅไชยระหว่างนักพระสัตถากับสมเด็จพระอุไทยราชา (นักองค์โสร์) สมเด็จพระศรีธรรมราชาธิราชกับนักองค์ทอง ได้นำกองทัพที่ได้รับการสนับสนุนจากกรุงศรีอยุธยาเข้ามาปราบจลาจล เมื่อปราบจลาจลสำเร็จ สมเด็จพระศรีธรรมราชาธิราชได้ขึ้นครองราชย์อีกครั้ง นักองค์ทองได้เป็นพระมหาอุปโยราช ต่อมาเมื่อสมเด็จพระศรีธรรมราชาธิราชสิ้นพระชนม์ใน พ.ศ. 2290 นักองค์ทองจึงได้ครองราชย์สมบัติ ทรงพระนามว่าสมเด็จพระรามาธิบดี
ต่อมา ใน พ.ศ. 2291 เกิดสงครามกับเวียดนามอีก นักองค์ทองสู้ไม่ได้ นำครอบครัวอพยพเข้ามายังกรุงศรีอยุธยา เวียดนามได้สถาปนานักพระสัตถากลับมาเป็นกษัตริย์อีกครั้งหนึ่ง ครั้งนั้นออกญากลาโหม และออกญาสวรรคโลก (อูฐ) ได้รวบรวมกำลังตีทัพเวียดนามแตกไป นักพระสัตถาหนีกลับไปเวียดนามและสิ้นพระชนม์ที่นั่น หลังจากชนะศึกแล้ว ออกญาทั้งสองมีใบบอกเข้าไปยังกรุงศรีอยุธยา ทางกรุงศรีอยุธยาได้แต่งตั้งพระศรีไชยเชษฐ์ พระโอรสของสมเด็จพระศรีธรรมราชาธิราชขึ้นเป็นกษัตริย์แทน จนกระทั่งสมเด็จพระศรีไชยเชษฐ์สิ้นพระชนม์ ใน พ.ศ. 2298 นักองค์ทองจึงขึ้นครองราชย์สมบัติอีกครั้ง
การขึ้นครองราชย์สมบัติครั้งที่สองของพระองค์ไม่ราบรื่นนัก เนื่องจากมีกลุ่มที่สนับสนุนพระโอรสของสมเด็จพระศรีไชยเชษฐ์ กับกลุ่มที่สนับสนุนนักองค์ตน พระโอรสของนักองค์โสร์ ซึ่งมีศักดิ์เป็นหลานปู่ของนักองค์ทอง ทั้งสองกลุ่มเกิดสู้รบกันแย่งชิงอำนาจกัน กลุ่มที่สนับสนุนเชื้อสายของพระศรีไชยเชษฐ์เป็นฝ่ายแพ้ ถูกสังหารเกือบหมดสิ้น มีเพียงนักองค์โนน พระโอรสของพระศรีไชยเชษฐ์พระองค์เดียวที่หนีไปกรุงศรีอยุธยาได้ เมื่อนักองค์ทองสิ้นพระชนม์ใน พ.ศ. 2300 พระชนม์ได้ 66 พรรษา นักองค์ตนจึงได้ครองราชย์ต่อมา
สหรัฐ อุ่นอำไพ
สหรัฐ อุ่นอำไพ เป็นนักตะกร้อลอดห่วงสากลผู้ทำหน้าที่กัปตันทีมชาติไทย ซึ่งเป็นผู้ชนะรางวัลเหรียญทองจากการแข่งขันซีเกมส์ครั้งที่ 24 และ 25 รวมถึงเป็นแชมป์เอเชียนอินดอร์เกมส์ 3 สมัย
สหรัฐ เป็นนักตะกร้อลอดห่วงที่ได้รับการคัดเลือกเป็นนักกีฬาทีมชาติไทยเนื่องด้วยความสามารถเฉพาะตัว นอกจากนี้ เขายังมีพี่น้องชื่อศักดิ์ชาย อุ่นอำไพ และสมชาย อุ่นอำไพ ซึ่งเป็นนักตะกร้อลอดห่วงเช่นเดียวกัน
เดือนธันวาคม พ.ศ. 2552 สหรัฐเป็นหนึ่งในนักตะกร้อลอดห่วงทีมชาติไทยผู้เข้าแข่งขันซีเกมส์ 2009 ที่จัดขึ้น ณ ประเทศลาว โดยทีมไทยทำคะแนนเป็นอันดับหนึ่งในรอบแรกที่ 860 คะแนน และเป็นฝ่ายชนะทีมชาติพม่าในรอบชิงชนะเลิศที่ 930-760 คะแนน และได้รับรางวัลเหรียญทอง
เดือนมีนาคม พ.ศ. 2555 สหรัฐเข้าแข่งขันตะกร้อลอดห่วง (กติกาไทย) ในกีฬาแห่งชาติ ครั้งที่ 40 ประเภททีมชาย ให้แก่สังกัดกรุงเทพมหานคร จากนั้น ในวันที่ 3 มิถุนายนของปีเดียวกันนี้ สหรัฐเข้าแข่งขันตะกร้อลอดห่วงสากลประเภททีมชายในรายการคิงส์คัพครั้งที่ 27 ที่แฟชั่นไอส์แลนด์ โดยทีมชาติไทยสามารถเป็นฝ่ายชนะทีมชาติอินโดนีเซียในรอบชิงชนะเลิศที่ 810-490 คะแนน และได้รับรางวัลเหรียญทอง ในเดือนธันวาคม พ.ศ. 2555 สหรัฐเข้าแข่งขันตะกร้อลอดห่วง (กติกาไทย) ในกีฬาแห่งชาติ ครั้งที่ 41 ประเภททีมชาย ให้แก่สังกัดกรุงเทพมหานคร
พ.ศ. 2556 สหรัฐได้เป็นหนึ่งในนักกีฬาโควตาพิเศษประเภทกลุ่ม ก. เข้าแข่งขันตะกร้อลอดห่วงอาชีพ ครั้งที่ 6 ประจำปี 2556 โดยจะมีการคัดตัวเพื่อเป็นนักกีฬาทีมชาติเข้าสู่การแข่งขันซีเกมส์ 2013 ที่ประเทศพม่าต่อไป
หนาด
หนาด หรือ หนาดใหญ่ หรือ หนาดหลวง (L.) DC. ชื่ออื่นๆ คือ คำพอง (เหนือ) ผักชีช้าง พิมเสน (กลาง) ใบหรม (ใต้) เป็นพืชล้มลุกในวงศ์ Compositae ใบรูปวงรีแกมขอบขนานผิวใบทั้งสองด้าน มีขนละเอียดหนาแน่นคล้ายเส้นไหม ปลายใบและโคนใบแหลมขอบใบหยักแบบซี่ฟันหรือฟันเลื่อย ใบมีกลิ่นหอมฉุน ดอกช่อ ดอกย่อยสีเหลืองมีริ้วประดับสีเขียวหลายชั้น ผลเดี่ยวเป็นเส้นยาวสีน้ำตาลมีขนสีขาวปลิวตามลมได้
ในใบพบสาร cryptomeridion มีฤทธิ์ลดการเกร็งของกล้ามเนื้อเรียบ เช่น กล้ามเนื้อหลอดลม ถ้านำไปกลั่นด้วยไอน้ำจะได้สารระเหยง่ายและสารกลุ่มฟลาโวนอยด์
หนาดเป็นพืชสมุนไพร ใบ แก้อาการเกร็งของกล้ามเนื้อ เป็นยาห้ามเลือด ยาเจริญอาหาร แก้โรคไขข้ออักเสบ เป็นยาบำรุงหลังคลอด แก้ไข้ ลดความดันโลหิต ขับพยาธิ ระงับประสาท ขับลม แก้จุกเสียดแน่นเฟ้อ แก้ปวดท้อง ขับเสมหะ แก้มุตกิด ใบสด หั่นเป็นฝอยมวนกับยาฉุน สูบแก้ริดสีดวงจมูก ยาชงจากใบ เป็นยาบำรุงธาตุ ขับลม ขับเหงื่อ ขับเสมหะ และระดู ใช้ผสมในน้ำอาบสมุนไพรหลังคลอด บำรุงผิวหนังให้ชุ่มชื้น แก้หิด ทั้งต้น แก้ไข้ แก้เจ็บหน้าอก แก้ปวดท้อง แก้อหิวาตกโรค ขับพยาธิ ลดความดันเลือด ระงับประสาท ใบและยอดอ่อน ต้มกินเป็นยาแก้ไข้ ขับเหงื่อ แก้จุกเสียด แน่นเฟ้อ ปวดท้อง ขับเสมหะ แก้ริดสีดวงจมูก ขับลมในลำไส้ ขับพยาธิ แก้บิด บำรุงกำลัง หรือบดเป็นผงผสมสุรา ใช้พอกหรือทาแผลฟกช้ำ ฝี บาดแผลสด ห้ามเลือด แก้ปวดหลังเอว ปวดข้อ และแก้กลากเกลื้อน นำมากลั่นด้วยไอน้ำ จะได้พิมเสนตกผลึกออกมา นำมาทำเป็นยากิน แก้ปวดท้อง ท้องร่วง หรือขับลม ใช้ภายนอกเป็นผงใส่บาดแผล แก้แผลอักเสบ แก้กลากเกลื้อน และแผลฟกช้ำ นอกจากนั้น ในจีนและฟิลิปปินส์ใช้พืชชนิดนี้เป็นยาสมุนไพรเช่นกัน
ป้อมแดง
ป้อมแดง (, ) (ชื่อแปลตามศัพท์จากภาษาอินเดียจาก ลา คิลลาห์ (Lal Qil'ah) หรือ ลาล คิลา (Lal Qila) คือป้อมปราการในสมัยคริสต์ศตวรรษที่ 17 ในสมัยจักรวรรดิโมกุล โดยสมเด็จพระจักรพรรดิชาห์ชะฮัน ซึ่งตั้งอยู่ภายในเขตกำแพงเมืองของเดลีเก่า (Old Delhi) ซึ่งปัจจุบันอยู่ในเดลี ประเทศอินเดีย โดยป้อมปราการแห่งนี้ใช้เป็นที่ประทับของจักรพรรดิแห่งราชวงศ์โมกุล และยังเป็นที่ตั้งของเมืองหลวงแห่งใหม่ในรัชสมัยของสมเด็จพระจักรพรรดิชาห์ชะฮัน ที่มีชื่อว่า "ชาห์ชะฮันนาบาด" (Shahjahanabad) ซึ่งเป็นเมืองแห่งที่ 7 ที่ก่อตั้งภายในบริเวณเขตเดลี โดยพระองค์ทรงย้ายมาจากอัคราเพื่อที่จะสร้างความสวยงามและอลังการในรัชสมัยของพระองค์ โดยใช้โอกาสนี้ในการสร้างสรรค์สิ่งก่อสร้างและอาคารใหม่ๆได้ตามที่สนพระทัย ซึ่งเมืองหลวงแห่งใหม่นี้ตั้งอยู่ที่เดลีจนถึงปีค.ศ. 1857 เมื่อจักรพรรดิบาฮาดูร์ชาห์ซาฟาร์ เสด็จลี้ภัยจากรัฐบาลของบริติชอินเดีย
ป้อมแดงตั้งอยู่ริมแม่น้ำยมุนา ซึ่งเป็นที่มาของน้ำภายในคูเมืองโดยรอบกำแพงเมืองของป้อม บริเวณกำแพงเมืองทางมุมทิศตะวันออกเฉียงเหนือนั้นติดกับป้อมที่เก่ากว่า มีชื่อว่า "ป้อมซาลิมการห์" สร้างในรัชสมัยของสุลต่านอิสลามชาห์สุรี ในปีค.ศ. 1546 โดยการก่อสร้างป้อมแดงนั้นใช้เวลาตั้งแต่ค.ศ. 1638 จนถึงเสร็จสิ้นเมื่อค.ศ. 1648 ต่อมาได้มีการปรับปรุงต่อเติมครั้งใหญ่ๆในรัชสมัยของสมเด็จพระจักรพรรดิออรังเซพ และประปรายในรัชสมัยถัดๆมา ในปัจจุบันป้อมแดงได้รับการขึ้นทะเบียนเป็นมรดกโลก โดยองค์การยูเนสโก ในปีค.ศ. 2007
เอ็กแซ็กท์ มิวสิก
เอ็กแซ็กท์ มิวสิก เป็นค่ายเพลงในเครือ เอ็กแซ็กท์ ภายใต้ จีเอ็มเอ็ม แกรมมี่ ซึ่งส่วนหนึ่งของผลงานเพลง เป็นเพลงประกอบละครของ ช่องวัน 31 และมีศิลปินในสังกัดเป็นศิลปินจากการประกวด เดอะสตาร์ ค้นฟ้าคว้าดาว
โทน (ละครโทรทัศน์)
โทน เป็นละครโทรทัศน์ ที่ดัดแปลงจากภาพยนตร์เรื่อง "โทน" บทประพันธ์ของ เปี๊ยก โปสเตอร์ ที่ออกฉายเมื่อปี พ.ศ. 2513 สร้างเป็นละครโทรทัศน์ครั้งแรกในปี พ.ศ. 2535 กำกับการแสดงโดย ชูศักดิ์ สุธีรธรรม นำแสดงโดย สันติสุข พรหมศิริ, จันจิรา จูแจ้ง ออกาอากาศทาง ช่อง 3 ครั้งที่ 2 ในปี พ.ศ. 2546 กำกับการแสดงโดย รุจน์ รณภพ นำแสดงโดย วินัย ไกรบุตร, เมทินี กิ่งโพยม ออกอากาศทาง ไอทีวี ออกาอากาศ ทุกวันศุกร์ - เสาร์ เวลา 18.00 น. - 19.00 และ ครั้งที่ 3 ในปี พ.ศ. 2556 กำกับการแสดงโดย ชัยวุฒิ เทพวงษ์ นำแสดงโดย ชนะพล สัตยา, อัญรินทร์ ธีราธนันพัฒน์ และมีนักแสดงมากมายเป็นต้น ออกาอากาศทาง ช่อง 7 ทุกวันเวลา 18.45 - 19.50 น. เริ่มออกอากาศ 19 มิถุนายน พ.ศ. 2556 - 13 สิงหาคม พ.ศ. 2556
แอปเปิล I
แอปเปิล คอมพิวเตอร์ () หรือที่รู้จักกันดีในชื่อ แอปเปิล I หรือ แอปเปิล-1 เป็นคอมพิวเตอร์ส่วนบุคคลที่จัดจำหน่ายโดย แอปเปิลคอมพิวเตอร์ (แอปเปิล ในปัจจุบัน) ในปี ค.ศ. 1976 พวกเขาได้รับการออกแบบ และสร้างขึ้นด้วยมือ โดย สตีฟ วอซเนียก เพื่อนของวอซเนียกสตีฟ จอบส์ มีความคิดในการขายเครื่องคอมพิวเตอร์ แอปเปิล I เป็นผลิตภัณฑ์ตัวแรกของแอปเปิล และเพื่อเป็นเงินทุนการสร้างงานขายเพียงวิธีเดียวของการเขาในการขนส่งของเขา VW ไมโครบัส และวอซเนียกได้จำหน่ายเครื่องคิดเลข HP-65 ของเขาด้วยราคา 500 ดอลล่าร์สหรัฐ มันได้รับเปิดตัวในเดือนกรกฎาคม ค.ศ. 1976 ที่ชมรมโฮมบรูว์คอมพิวเตอร์ ในพาโลออลโต ,รัฐแคลิฟอร์เนีย
โรงเรียนดาวรุ่งวิทยา
โรงเรียนดาวรุ่งวิทยา เป็นโรงเรียนคาทอลิก ตั้งอยู่ในเขตอำเภอเมืองภูเก็ต จังหวัดภูเก็ต สังกัดสำนักงานคณะกรรมการส่งเสริมการศึกษาเอกชน สำนักงานปลัดกระทรวงศึกษาธิการ ก่อตั้งเมื่อวันที่ 5 พฤษภาคม พ.ศ. 2497 ณ บ้านเลขที่ 31 ถนนเจ้าฟ้า ตำบลตลาดเหนือ อำเภอเมืองภูเก็ต จังหวัดภูเก็ต มีเนื้อที่ 40 ไร่ โดยมี ฯพณฯ เปโตร คาเร็ตโต ผู้ซึ่งดำรงตำแหน่งเป็นประมุขมิสซังราชบุรีในขณะนั้นเป็นผู้ขออนุญาต จากกระทรวงศึกษาธิการจัดตั้งขึ้น โดยมอบให้บาทหลวงคณะนักบวชรอยแผลศักดิ์สิทธิ(Stigmatine Fathers) เป็นผู้ดำเนินกิจการ ปัจจุบันเปิดรับสมัครนักเรียนชาย-หญิง ตั้งแต่ระดับเตรียมอนุบาล และระดับอนุบาลถึงระดับมัธยมศึกษาปีที่ 6มนุษย์มีความต้องการอย่างไม่หยุดหย่อน ทั้งด้านความรู้ คุณธรรม จริยธรรม และความเป็นอยู่ในสังคมรอบข้าง เพราะฉะนั้นในการให้การศึกษาอบรมจึงควรเน้นให้นักเรียนมีความรู้คู่คุณธรรมจึงจะสามารถพัฒนามนุษย์ให้เป็นมนุษย์ที่สมบูรณ์ และเป็นผู้รู้จักรับผิดชอบต่อสังคมและสามารถอยู่ในสังคมได้อย่างสงบสุข ซึ่งสรุปไว้เป็นปรัชญาการศึกษาของโรงเรียนดาวรุ่งวิทยาว่า พัฒนาความรู้ เชิดชูคุณธรรม กิจกรรมพร้อมมูล เกื้อกูลชุมชน
ประพฤติดี มีวินัย ใฝ่วิชา สามัคคี
สัญลักษณ์ที่ปรากฏบนเครื่องหมายประจำโรงเรียนดาวรุ่งวิทยา ได้แก่ต้นหางนกยูง
เกอร์รี เพย์ตัน
เจอรัลด์ "เกอร์รี" โจเซฟ เพย์ตัน () เกิดวันที่ 20 พฤษภาคม ค.ศ. 1956 ที่เบอร์มิงแฮม ประเทศอังกฤษ เป็นอดีตผู้รักษาประตูฟุตบอล และปัจจุบันเป็นผู้ฝึกสอนการรักษาประตูให้แก่สโมสรฟุตบอลอาร์เซนอล
เพย์ตันเริ่มต้นอาชีพนักฟุตบอลของเขาที่สโมสรฟุตบอลเบิร์นลีย์ใน ค.ศ. 1975 โดยลงเล่น 30 นัดในช่วงสองฤดูกาลแข่งขัน เขาทำหน้าที่เป็นผู้รักษาประตูมาอย่างยาวนานให้แก่หลายสโมสรในการแข่งขันของอังกฤษ ซึ่งโดดเด่นที่สุดเมื่อครั้งที่อยู่ร่วมกับเบิร์นมัธและฟูลัม เพย์ตันลงเล่นมากกว่าหกร้อยนัดของการปรากฏตัวในลีก ในขณะที่ลงเล่นให้แก่ทีมชาติสาธารณรัฐไอร์แลนด์อีก 33 นัด ก่อนที่เขาจะร่วมงานกับสโมสรอาร์เซนอล เขาได้เป็นผู้ฝึกสอนในประเทศญี่ปุ่นและสวีเดน
กีฬายิงปืนในกีฬาแห่งชาติครั้งที่ 41
"ยิงปืน"ในการแข่งขันกีฬาแห่งชาติ ครั้งที่ 41 เชียงใหม่เกมส์ 
แข่งขันวันที่ 10 ธันวาคม 2555
แข่งขันวันที่ 5 ธันวาคม 2555
แข่งขันวันที่ 4 ธันวาคม 2555
แข่งขันวันที่ 11 ธันวาคม 2555
แข่งขันวันที่ 10 ธันวาคม 2555
แข่งขันวันที่ 4 ธันวาคม 2555
แข่งขันวันที่ 8 ธันวาคม 2555
แข่งขันวันที่ 6 ธันวาคม 2555
แข่งขันวันที่ 6 ธันวาคม 2555
แข่งขันวันที่ 8 ธันวาคม 2555
แข่งขันวันที่ 5 ธันวาคม 2555
แข่งขันวันที่ 9 ธันวาคม 2555
แข่งขันวันที่ 7 ธันวาคม 2555
พืชใบเลี้ยงคู่แท้
พืชใบเลี้ยงคู่แท้ หรือ Eudicots, Eudicotidae หรือ Eudicotyledons เป็นกลุ่มทางไฟโลเจนเติกของพืชมีดอก บางครั้งเรียกว่าพืชใบเลี้ยงคู่ที่ไม่ใช่แมกโนลิด คำนี้กำหนดขึ้นครั้งแรกเมื่อ พ.ศ. 2534 โดย James A. Doyle และ Carol L. Hotton เพื่อใช้อ้างถึงกลุ่มของพืชใบเลี้ยงคู่ที่เฉพาะขึ้น คำว่าพืชใบเลี้ยงคู่แท้ใช้หมายถึงพืชใบเลี้ยงคู่ที่มีลักษณะของพืชใบเลี้ยงคู่อย่างชัดเจน ซึ่งเป็นการรวมกลุ่มใหญ่ของพืชมีดอกสองกลุ่ม คิดเป็น 70% ของพืชมีดอก โดยอีกสองกลุ่มคือพืชใบเลี้ยงเดี่ยว และพืชมีดอกพื้นฐานหรือพืชที่คล้ายใบเลี้ยงคู่ คำว่าพืชใบเลี้ยงคู่แท้ ใช้ในระบบ APG และ APG II
พืชใบเลี้ยงคู่แท้แบ่งเป็นสองกลุ่ม: พืชใบเลี้ยงคู่แท้พื้นฐาน และพืชใบเลี้ยงคู่แท้แกนกลาง พืชใบเลี้ยงคู่แท้แกนกลางแบ่งได้อีกสองกลุ่ม - Pentapetalae - คือพืชใบเลี้ยงคู่แท้แกนกลางทั้งหมดยกเว้น Gunnerales - และอันดับ Gunnerales.
Pentapetalae แบ่งได้อีกสามกลุ่ม:
ภายในกลุ่มพืชใบเลี้ยงคู้แท้แกนกลางมี "rosids" (กลุ่มแกนกลางมี "eu−") และ"asterids" (กลุ่มแกนกลางมี "eu−"). ในรายละเอียดที่แสดงถึงอันดับและวงศ์เป็นดังนี้:
โรงพยาบาลพระพุทธบาท สระบุรี
โรงพยาบาลพระพุทธบาท ตั้งอยู่เลขที่ 86 หมู่ 8  ตำบลธารเกษม อำเภอพระพุทธบาท จังหวัดสระบุรี ห่างจากตัวจังหวัด 28 กิโลเมตร โดยประมาณ มีเนื้อที่ 70 ไร่
มีอาณาเขต ดังนี้
ทิศเหนือ : จดพื้นที่อำเภอพัฒนานิคม จังหวัดลพบุรี
ทิศใต้: จดพื้นที่อำเภอบ้านหมอ อำเภอหนองโดน จังหวัดสระบุรี
ทิศตะวันออก :จดพื้นที่อำเภอเสาไห้ อำเภอเฉลิมพระเกียรติ จังหวัดสระบุรี
และทิศตะวันตก: จดพื้นที่อำเภอหนองโดน จังหวัดสระบุรี อำเภอเมือง จังหวัดลพบุรี
โรงพยาบาลพระพุทธบาทได้ทำการก่อสร้างขึ้น เมื่อปี พ.ศ. 2497 ในสมัยรัฐบาล ฯพณฯ จอมพล ป. พิบูลสงคราม
เป็นนายกรัฐมนตรี ด้วยความดำริที่จะช่วยเหลือสมาชิกนิคมสร้างตนเองพระพุทธบาท เพราะเขตพื้นที่ดินของนิคมฯ
เป็นป่าดงดิบมีต้นไม้ขึ้นหนาทึบ จึงเป็นแหล่งของเชื้อไข้มาเลเรีย เป็นเหตุให้สมาชิกนิคมฯ ต้องเสียชีวิตด้วย
โรคมาลาเรีย ปีหนึ่ง ๆ เป็นจำนวนมาก โดยในขั้นแรก ดำริที่จะขยายสุขศาลาชั้นหนึ่งที่มีอยู่เดิมให้เป็นโรงพยาบาล
แต่ พ.ท.นิตย์ เวชวิศิษย์ อธิบดีกรมการแพทย์ ในขณะนั้น มีความเห็นว่า ควรมีการสร้างโรงพยาบาลขึ้นใหม่
ดีกว่าการขยายสุขศาลา เพื่อให้ได้โรงพยาบาลที่สมบูรณ์จริง ๆ ในที่สุด ฯพณฯ นายกรัฐมนตรี
เห็นชอบด้วยจึงได้มีคำสั่งให้กรมประชาสงเคราะห์จัดหาที่ดินสำหรับโรงพยาบาลขนาด 100 เตียงขึ้น
พร้อมทั้งเตรียมที่ดินไว้ให้เพียงพอเพื่อสร้างโรงเรียนพยาบาลพดุงครรภ์และอนามัยในโอกาสต่อไปอีกด้วย
ต่อมากรมประชาสงเคราะห์จึงได้จัดสรรที่ดินของสมาชิกนิคมฯ ให้ทั้งหมดจำนวน 99 ไร่ 75
ตารางวา มีขนาดกว้าง 4 เส้น 12 วา ยาว 21 เส้น โดยทางโรงพยาบาลจ่ายเงินชดเชยให้เจ้าของที่ดินไปรายละ 5,000 บาท
รวมเป็นเงินทั้งสิ้น 35,000 บาท ฯพณฯ นายกรัฐมนตรีจึงได้อนุมัติเงิน ก.ศ.ส. จำนวน 5,000,000 บาท เพื่อดำเนินการก่อสร้าง
เริ่มทำการก่อสร้างตั้งแต่วันที่ 3 สิงหาคม พ.ศ. 2497 เป็นเวลา 1 ปี จึงแล้วเสร็จเมื่อเดือนกันยายน พ.ศ. 2498
และได้ทำพิธีเปิดเป็นทางการในวันที่ 14 กรกฎาคม พ.ศ. 2499 โดย ฯพณฯนายกรัฐมนตรี จอมพล ป. พิบูลสงคราม มาเป็นประธานในพิธี
ตลอดเวลาที่ผ่านมา โรงพยาบาลพระพุทธบาท มีค่านิยมการทำงาน คือ ทำงานร่วมกันเป็นทีม ยึดผู้ใช้บริการเป็นศูนย์กลาง พัฒนาตนเองอย่างต่อเนื่อง อีกทั้งได้รับความร่วมมือจากชุมชน และองค์กรส่วนท้องถิ่น ตลอดจนบุคลากร ที่ร่วมแรงร่วมใจ ในการพัฒนาบริการ สิ่งแวดล้อม อาคารสถานที่ จนได้รับรางวัลเป็นโรงพยาบาลดีเยี่ยมของเขต 1 (ระดับโรงพยาบาลทั่วไป) ในโครงการโรงพยาบาลสาธารณสุขยุคใหม่ เพื่อคนไทยสุขภาพดี มีรอยยิ้ม (3 ดี) ผ่านการประเมินซ้ำ(Recrredit HA) เพื่อรับรองกระบวนการคุณภาพโรงพยาบาล จากสถาบันรับรองคุณภาพสถานพยาบาล (องค์กรมหาชน) (สรพ.)
โรงพยาบาลพระพุทธบาท มีการแบ่งส่วนราชการ ดังต่อไปนี้
1. นายแพทย์เล็ก มโนมัยอุดม พ.ศ. 2496 – 2499
2. นายแพทย์ดนัย สุวารี พ.ศ. 2499 (รักษาการ)
3. นายแพทย์ณรงค์ สดุดี พ.ศ. 2499 – 2517
4. นายแพทย์จำลอง บ่อเกิด พ.ศ. 2501 – 2503(รักษาการ)
5. นายแพทย์แถม ทัพยุทธ์พิจารณ์ พ.ศ. 2517 – 2519
6. นายแพทย์ชลิต ธรรมรักษา พ.ศ. 2519 – 2532
7. นายแพทย์พนม สนิทประชากร พ.ศ. 2532 – 2535
8. นายแพทย์วิศิษฐ์ เบญจพงษ์ พ.ศ. 2535 – 2537
9. นายแพทย์สุพัฒน์ เนยปฏิมานนท์ พ.ศ. 2537 – 2538
10. นายแพทย์ดนัย ทุริยานนท์ พ.ศ. 2538 – 2554
11. นายแพทย์สุรโชค ต่างวิวัฒน์ พ.ศ. 2554 - 2557
12.แพทย์หญิงรจนา ขอนทอง พ.ศ. 2557 - 2558
13.แพทย์หญิงเพิ่มศิริ เลอมานุวรรัตน์ พ.ศ. 2558 - กันยายน 2559
14.นายแพทย์ทศพร สิริโสภิตกุล ตุลาคม 2559 - ปัจจุบัน
สมเด็จพระเจ้าขุนรามณรงค์
สมเด็จพระเจ้าขุนรามณรงค์ หรือ พระเจ้าขุนเณรรามณรงค์ เป็นพระเชษฐาของพระบาทสมเด็จพระพุทธยอดฟ้าจุฬาโลกมหาราช
สมเด็จพระเจ้าขุนรามณรงค์เป็นพระโอรสองค์ใหญ่ในสมเด็จพระปฐมบรมมหาชนก กับพระอัครชายา (หยก หรือ ดาวเรือง) ไม่ปรากฏพระนามเดิม ปรากฏราชทินนามก่อนการมรณกรรมที่ ขุนรามณรงค์ และสิ้นพระชนม์ตั้งแต่ยังไม่สิ้นกรุงศรีอยุธยา นิธิ เอียวศรีวงศ์ได้ทำการตรวจสอบไม่พบราชทินนามดังกล่าวในทำเนียบ พบชื่อที่ใกล้เคียงคือ ขุนรามรณฤทธิ์ ข้าราชการล้อมพระราชวัง หรืออาสาวิเศษซ้าย และขุนรามโยธี ปลัดกรมทวนทองขวา และยังให้ข้อสังเกตว่าราชทินนามที่ขึ้นต้นว่า "ราม" เป็นราชทินนามของชาวมอญจำนวนมาก
พระองค์มีพระธิดาเพียงพระองค์เดียว คือ พระสัมพันธวงศ์เธอ พระองค์เจ้าชี กรมขุนรามินทรสุดา หรือ "เจ้าครอกชี" ซึ่งถูกกวาดต้อนไปเป็นเชลยเมื่อครั้งกรุงศรีอยุธยาแตก และได้ผนวชเป็นรูปชีอยู่ที่เมืองทวาย เป็นเวลา 25 ปี ก่อนนิวัตกลับสยามในเวลาต่อมา
สถานีฉัตรปติศิวาชี
สถานีฉัตรปติศิวาชี หรือ สถานีปลายทางฉัตรปติศิวาชี () เป็นสถานีรถไฟแห่งประวัติศาสตร์ที่เป็นศูนย์กลางการขนส่งทางรางเขตภาคกลางของประเทศอินเดีย ตั้งอยู่ที่มุมไบ  รัฐมหาราษฏระ ประเทศอินเดีย ในอดีตเรียกว่า สถานีปลายทางวิกตอเรีย ( เพื่อเป็นเกียรติแก่สมเด็จพระจักรพรรดินีวิกตอเรีย
สถานีรถไฟแห่งนี้ออกแบบโดยสถาปนิกชาวอังกฤษชื่อว่า เฟรเดอริก วิลเลียม สตีเฟนส์ (Frederick Willaim Stevens) ในแบบสถาปัตยกรรมฟื้นฟูกอทิกแบบอิตาเลียนผสมผสานกับสถาปัตยกรรมโมกุล สร้างในปีค.ศ. 1887 ในเขตบอริ บันเดอร์ (Bori Bunder) ของบอมเบย์ เพื่อเฉลิมฉลองพระราชพิธีกาญจนาภิเษกของสมเด็จพระจักรพรรดินีวิกตอเรีย โดยสร้างเพื่อเป็นสถานีรถไฟแห่งใหม่ (ในสมัยนั้น) ที่ตั้งอยู่บริเวณที่เดิมของสถานีรถไฟบอริบันเดอร์เดิม และยังเป็นสถานี่รถไฟที่มีผู้ใช้บริการหนาแน่นที่สุดในประเทศอินเดีย โดยใช้เป็นสถานีปลายทางสำหรับรถไฟทางไกล และรถไฟขนส่งในเขตปริมณฑลของมุมไบอีกด้วย ในปีค.ศ. 1996 สถานีปลายทางวิกตอเรีย ได้เปลี่ยนชื่อเป็น สถานีฉัตรปติศิวาชี จนกระทั่งปัจจุบัน โดยเรียกชื่อย่อว่า "CST" (หรือ VT/CSTM)
หลวงสิริราชไมตรี (จรูญ สิงหเสนี)
อำมาตย์ตรี หลวงสิริราชไมตรี นามเดิม จรูญ สิงหเสนี เป็นอดีตอัครราชทูตไทยประจำกรุงโรม ประเทศอิตาลี และ สมาชิกคณะราษฎร
หลวงสิริราชไมตรี มีนามเดิมว่า จรูญ สิงหเสนี เกิดที่จังหวัดนครราชสีมา เมื่อวันที่ 7 ตุลาคม พ.ศ. 2441 เป็นบุตรคนที่ 3 ของพระยาประเสริฐสุนทราศรัย (กระจ่าง สิงหเสนี) กับคุณหญิงตุ่ม (บุตรสาวของนายเดช-นางใย สิงหเสนี)
เมื่อายุได้ 7 ปี ได้ย้ายมาอยู่กรุงเทพมหานคร และเข้าศึกษาที่โรงเรียนบพิตรพิมุข โรงเรียนสวนกุหลาบวิทยาลัย โรงเรียนราชวิทยาลัย โรงเรียนอัสสัมชัญ (อสช 2654) และโรงเรียนกฎหมาย ตามลำดับ ได้เข้าร่วมรบในสงครามโลกครั้งที่หนึ่ง (พ.ศ. 2457-2461) เมื่อสงครามสิ้นสุดจึงได้ยศสิบตรี (ส.ต.) เคยเป็นนักเรียนวิชากฎหมายในประเทศฝรั่งเศส ด้วยทุนกระทรวงยุติธรรม ต่อมาได้เป็นผู้ช่วยราชการสถานทูตสยามประจำกรุงปารีส ประเทศฝรั่งเศส ในตำแหน่งเลขานุการเอกอัครราชทูต
นายจรูญได้เข้าร่วมกับคณะราษฎร เพื่อร่วมในการปฏิวัติเปลี่ยนแปลงการปกครอง จากการชักชวนของนายปรีดี พนมยงค์ นักเรียนวิชากฎหมาย ทุนกระทรวงยุติธรรมเช่นเดียวกัน จัดเป็นคณะราษฎรชุดแรกที่มีการก่อตัวขึ้น 7 คน และถือเป็นเพียงคนเดียวที่มิได้มีสถานภาพเป็นนักเรียนหรือนักศึกษา อีกทั้งเมื่อสมาชิกคนอื่น ๆ ได้ศึกษาจบแล้ว ก็ได้เดินทางกลับสู่ประเทศสยาม แต่นายจรูญไม่ได้กลับมาด้วย
เมื่อเดินทางกลับมายังประเทศสยาม ได้รับโปรดเกล้าฯ ให้มีบรรดาศักดิ์และราชทินนามเป็น หลวงสิริราชไมตรี
ต่อมาหลังจากการเปลี่ยนแปลงการปกครองสำเร็จแล้ว หลวงสิริราชไมตรีได้รับการแต่งตั้งให้เป็นรัฐมนตรีที่ไม่ได้สังกัดกระทรวง (รัฐมนตรีลอย) และต่อมาได้เป็นราชเลขานุการในพระองค์พระบาทสมเด็จพระปรเมนทรมหาอานันทมหิดล
หลวงสิริราชไมตรี สมรสกับคุณหญิงอนงค์ (บุตรีพระยาอนุชิตชาญไชย (สาย สิงหเสนี) กับนางน้อม) มีบุตรด้วยกัน 5 คน ดังนี้
ปิยะกุล แก้วน้ำค้าง
นาวาโท ปิยะกุล แก้วน้ำค้าง หรือ โค้ชอุ้ม เป็นอดีตผู้ฝึกสอนฟุตบอลหญิงทีมชาติไทย รวมถึงเป็นผู้ฝึกสอนระดับ เอ ไลเซนส์ ที่ได้รับเลือกให้มาเป็นผู้ฝึกสอนทีมการท่าเรือแห่งประเทศไทย
ปิยะกุล แก้วน้ำค้าง เป็นอดีตหัวหน้าผู้ฝึกสอนฟุตบอลหญิงทีมชาติไทย โดยเป็นผู้ฝึกสอนทีมในการแข่งเพื่อคัดเลือกทีมเข้าแข่งขันกีฬาฟุตบอลหญิงในโอลิมปิกฤดูร้อน 2012 ในรอบคัดเลือกโซนเอเชียรอบสุดท้าย, ฟุตบอลหญิงชิงแชมป์อาเซียน 2012 และฟุตบอลหญิงเอเชียนคัพ 2014 รอบคัดเลือก ซึงทีมไทยสามารถครองแชมป์ในกลุ่มบี และเป็นหนึ่งใน 8 ทีมที่เข้ารอบสุดท้าย โดยทีมที่ได้ 5 อันดับแรกจะได้รับสิทธิ์เข้าแข่งขันฟุตบอลโลกหญิง 2015 ที่ประเทศแคนาดา
เดือนสิงหาคม พ.ศ. 2556 ปิยะกุล แก้วน้ำค้าง ได้ประกาศลาออกจากการทำหน้าที่หัวหน้าผู้ฝึกสอนฟุตบอลหญิงทีมชาติไทยอย่างเป็นทางการ โดยผู้รับหน้าที่ฝึกสอนต่อจากเขาคือ จตุพร ประมลบาล
การประเมินคุณภาพผลงานวิจัยเชิงวิชาการโดย สกว.
สำนักงานกองทุนสนับสนุนการวิจัย (สกว.) ได้เริ่มจัดการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีของสถาบันอุดมศึกษาในประเทศไทย ตั้งแต่ พ.ศ. 2550 เป็นการจัดระดับ (Rating) แบ่งออกเป็น 5 ระดับ ได้แก่ ระดับ 5 ดีมาก, ระดับ 4 ดี, ระดับ 3 ปานกลาง, ระดับ 2 ควรปรับปรุง, และระดับ 1 ต้องปรับปรุงโดยด่วน การจัดระดับแบ่งออกเป็นสาขาวิชาต่าง ๆ ได้แก่ กลุ่มสาขาวิชาวิศวกรรมศาสตร์ กลุ่มสาขาวิชาเกษตรศาสตร์ กลุ่มสาขาวิชาเทคโนโลยี กลุ่มสาขาวิชาวิทยาศาสตร์ กลุ่มสาขาวิชาแพทยศาสตร์ และกลุ่มสาขาวิชาวิทยาศาสตร์สุขภาพ สถาบันอุดมศึกษาที่เข้าร่วมการประเมินคุณภาพผลงานวิจัยโดย สกว. เป็นความสมัครใจของสถาบันอุดมศึกษาแต่ละแห่งที่จะส่งข้อมูลเพื่อเข้าร่วมการประเมิน
นอกจากการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีแล้ว สกว.ยังมีแนวคิดที่จะประเมินคุณภาพผลงานวิจัยเชิงวิชาการด้านมนุษศาสตร์และสังคมศาสตร์ของสถาบันอุดมศึกษาในประเทศไทยอีกด้วย โดยยังอยู่ในขั้นตอนการรวบรวมข้อมูลก่อนการประเมินคุณภาพผลงานวิจัย
สำนักงานกองทุนสนับสนุนการวิจัย (สกว.) ได้จัดการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีของสถาบันอุดมศึกษาในประเทศไทยครั้งที่ 1 โดย มีคณะที่เข้าร่วม 78 คณะ จาก 26 มหาวิทยาลัย มีอยู่ 4 คณะที่สามารถจัดกลุ่มได้ทั้งสาขาวิทยาศาสตร์และเทคโนโลยี และมีอยู่ 1 คณะที่ส่งข้อมูลการวิจัยเพียง 1 ภาควิชา จึงไม่สามารถประเมินได้ ดังนั้น การประเมินจึงมีคณะทั้งสิ้น 81 คณะ และได้ประกาศการประเมินเมื่อ 1 ตุลาคม พ.ศ. 2550
โดยใช้ตัวชี้วัด 3 ตัว ได้แก่
และแบ่งระดับการประเมินออกเป็น 5 ระดับ ได้แก่ ระดับ 5 ดีมาก, ระดับ 4 ดี, ระดับ 3 ปานกลาง, ระดับ 2 ควรปรับปรุง, และระดับ 1 ต้องปรับปรุงโดยด่วน
ผลการประเมินในภาพรวม ปรากฏว่า มีคณะที่อยู่ในระดับดีมาก 11 คณะ ระดับดี 15 คณะ ระดับปานกลาง 16 คณะ ระดับควรปรับปรุง 27 คณะ ระดับต้องปรับปรุงโดยด่วน 10 คณะ แลพ ไม่ได้จัดระดับ 2 คณะ โดยในจำนวนนี้มีคณะที่ได้คะแนนระดับดีมากในตัวชี้วัดทั้ง 3 ตัวทุกตัวจำนวน 2 คณะ ได้แก่ สถาบันเทคโนโลยีนานาชาติสิรินธร ม.ธรรมศาสตร์ และ คณะเภสัชศาสตร์ มหาวิทยาลัยมหิดล ส่วนคณะที่ได้คะแนนระดับดีมากในแต่ละตัวชี้วัด มีดังนี้
สำนักงานกองทุนสนับสนุนการวิจัย (สกว.) จัดการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีของสถาบันอุดมศึกษาในประเทศไทยครั้งที่ 2 มีหน่วยงานเข้าร่วม 436 หน่วยงาน จาก 36 สถาบันอุดมศึกษาทั้งภาครัฐและเอกชน การประเมินในครั้งนี้ประเมินจากผลงานทางวิชาการที่ได้รับการตีพิมพ์ในวารสารวิชาการระดับนานาชาติและระดับชาติ และผลงานที่ตีพิมพ์ในวารสารของการประชุมวิชาการ (Proceedings) ระดับนานาชาติและระดับชาติ ในระหว่างปี พ.ศ. 2550-2551 แบ่งเป็น 34 สาขาวิชา ใน 6 กลุ่มสาขา โดยใช้ตัวชี้วัด 4 ตัว ได้แก่
และแบ่งระดับการประเมินออกเป็น 5 ระดับ ได้แก่ ระดับ 5 ดีมาก, ระดับ 4 ดี, ระดับ 3 ปานกลาง, ระดับ 2 ควรปรับปรุง, และระดับ 1 ต้องปรับปรุงโดยด่วน
ฟุตบอลโลกหญิง 2019
ฟุตบอลโลกหญิง 2019 () เป็นการแข่งขันฟุตบอลโลกหญิงครั้งที่ 8 ซึ่งเป็นการแข่งขันฟุตบอลหญิงระดับนานาชาติ โดยประเทศฝรั่งเศสเป็นเจ้าภาพจัดการแข่ง โดยประกาศเมื่อวันที่ 19 มีนาคม พ.ศ. 2558
ฟีฟ่าได้ประกาศจำนวนทีมจากแต่ละสมาพันธ์ที่มีสิทธิ์เข้าแข่งขันในรอบสุดท้ายในเดือนตุลาคม พ.ศ. 2559 โดยจำนวนทีมในแต่ละทวีปที่มีสิทธิ์เข้าแข่งขันรอบสุดท้ายยังคงใช้ตามครั้งก่อนหน้านี้ เพียงแต่สิทธิ์ในฐานะเจ้าภาพโอนจากคอนคาแคฟในครั้งที่แล้ว (แคนาดา) ไปเป็นยูฟ่า (ฝรั่งเศส) โดยจำนวนทีมในแต่ละทวีปที่มีสิทธิ์เข้าแข่งขันรอบสุดท้ายเป็นดังนี้
24 ทีมที่ผ่านเข้ารอบสุดท้ายและอันดับโลกตามการจัดอันดับของฟีฟ่าในเดือนธันวาคม พ.ศ. 2559 แสดงด้านล่างนี้
12 เมืองเสนอตัวเป็นเจ้าภาพในการแข่งขัน และถูกคัดเหลือเพียง 9 เมืองในวันที่ 14 มิถุนายน พ.ศ. 2560 โดยสตาดเดอลาโบฌัวร์ในน็องต์ สตาดมาร์แซล-ปีโกในน็องซี และสตาดเดอลาเบ-เดช็องในโอแซร์ถูกคัดออก
สนามปาร์กอแล็งปิกในลียง อลิอันซ์ริวีเอราในนิส และปาร์กเดแพร็งส์ในปารีสเคยใช้จัดการแข่งขันยูโร 2016 มาก่อน และปาร์กเดแพร็งส์ยังเคยใช้จัดการแข่งขันฟุตบอลโลก 1998 และตั้งอยู่บนพื้นที่เดิมที่เป็นสนามแข่งขันในฟุตบอลโลก 1938 สนามอีกแห่งที่เคยใช้จัดฟุตบอลโลก 1998 คือสตาดเดอลามอซงในมงเปอลีเย สนามอื่น ๆ มีความจุน้อยกว่า 30,000 ที่นั่ง
การแข่งขันในรอบรองชนะเลิศและชิงชนะเลิศจะมีขึ้นที่ปาร์กอแล็งปิกลียอแน ในย่าน Décines ชานเมืองลียง โดยมีความจุ ที่นั่ง ส่วนการแข่งขันนัดเปิดสนามจะจัดขึ้นที่ปาร์กเดแพร็งส์ในกรุงปารีส
การจับสลากแบ่งสายมีขึ้นที่ La Seine Musicale ในกรุงปารีส ประเทศฝรั่งเศส เมื่อวันที่ 8 ธันวาคม พ.ศ. 2561 โดยทีมที่ผ่านเข้ารอบ 24 ทีมจะถูกแบ่งออกเป็น 6 กลุ่ม กลุ่มละ 4 ทีม โดยทีมเหล่านี้จะถูกแบ่งออกเป็น 4 โถ โดยเรียงตามอันดับโลกหญิงฟีฟ่าที่ประกาศในวันที่ 7 ธันวาคม พ.ศ. 2561 และฝรั่งเศสซึ่งเป็นเจ้าภาพจะถูกจัดอยู่ในโถ 1 และตำแหน่ง A1 โดยอัตโนมัติ ในแต่ละกลุ่มจะไม่มีทีมที่มาจากสมาพันธ์เดียวกัน ยกเว้นยูฟ่าซึ่งมีทีมที่ผ่านเข้ารอบ 9 ทีมซึ่งทำให้แต่ละทีมจะมีทีมจากยูฟ่า 1 หรือ 2 ทีม
ตารางการแข่งขันประกาศเมื่อวันที่ 8 ธันวาคม พ.ศ. 2561 สองอันดับแรกจากแต่ละกลุ่ม และทีมอันดับที่สามที่ดีที่สุด 4 อันดับแรกจะได้ผ่านเข้าสู่รอบ 16 ทีมสุดท้าย
เวลาที่แสดงคือเวลาท้องถิ่นตามเวลาออมแสงยุโรปกลาง () ซึ่งช้ากว่าเวลามาตรฐานไทย 5 ชั่วโมง
การจัดอันดับทีมในรอบแบ่งกลุ่มจะใช้เกณฑ์ดังนี้ทีมอันดับที่ 3 ที่ดีที่สุด 4 ทีมจาก 6 ทีมจะได้เข้าสู่รอบ 16 ทีมสุดท้ายร่วมกับสองอันดับแรกจากแต่ละกลุ่ม